
Pan, furlan e fantasie 


La nestre biele lenghe in di di vué e je pestade 
sot dai pits di ultramoderniscj, nostalgjics e 
puriscj. | ultramoderniscj: il furlan nol covente 
a nuie, timp pierdút fevelálu e studiálu. | nos- 
talgjics: nol è plui il Fridl di une volte, si stave 
miór cuant che si stave piés. | puriscj: dome ce 
ch'al è certificát al è furlan, miór muri pluiprest 
che doprá une peraule fúr di puest. Tré bielis 
manieris di copa ce ch'al reste dal furlan. 

Il difiet di ducj i tré al è chel di no rindisi cont 
che la lenghe, ogni lenghe, e je une robe vive, 
che e je espression culturál da la int (e la int 
e va indevant e cambie cul timp). Une lenghe 
duncje no je mai inutil, parcé ch'e conte la vite 
di un popul. Une lenghe no si pues tigníle leade 
a une ete storiche, parce ch'e continue fin che 
un popul al vif. Une lenghe no reste mai com- 
pagne, parcé che no je un toc di plastiche, ma 
une robe vive. 

Ducj a son preocupáts dal futúr dal furlan e 
cualchi studiós al pense fintremai (statistichis a 
la man) che al podarés sparí di chi a cent agns. 
Ma ce isal il “futúr”, ce vuelial di? Il futúr a 


son i nestris fis, a son | fruts, a son i zovins. A 
son lòr il Friúl di doman, alèa lòr ch'o vin di 
consegná la nestre lenghe. Ma se o volin che | 
zovins a puartin indevant la nestre lenghe, no 
podin scjafoiaju. A an di podé esprimi ce che'a 
an dentri, la lòr energjie, il lòr mont, che nol 
pues jessi compagn dal nestri. E alore, spazi a 
la fantasie. La fantasie di inventa storiis, di zuia 
cu lis peraulis, di adatá il furlan ai timps di vuè. 
L'edizion 2015 dal Strolic e va in cheste dire- 
zion: o vin metüt dentri tantis contis, specie 
fatis di fruts di scuele; o vin metüt la satire di 
Z.; e o vin metüt lis previsions semiseriis dal 
Barbe Zuan. Parcé che la fantasie a fás rime 
ancje cun ligrie. 

Bon an e bon divertiment! 


II curadór 


2015 
de vignude di Crist 


IL 2015 AL RISPUINT 

al 6728 dal Circul Julian 

al 2768 de fondazion di Rome 

al 5775 dai Ebreus 

al 1436 (par nó, 1389) dai Maometans 
al 2196 de fondazion di Aquilee 

al 938 dal Stat patriarcjal furlan 

al 69 de Republiche taliane 


FIESTIS VARIABILIS 

la Cinise (18 di Fevrár) 

il miercus denant de prime domenie di Coresime 
la Domenie Ulive (29 di Marc) 

Pasche di Ulîf (5 di Avril) 

la prime domenie dopo il pleniluni dal ecuinozi de vierte 
la Sense di N.S. (17 di Mai) 

40 dís dopo la Risurezion 

lis Pentecostis (24 di Mai) 

50 dís dopo de Pasche 

il Corpus Domini (7 di Jugn) 


FIESTIS DI PRECET 
dutis lis domeniis 

il Prindalan 
Circoncision di N.S. 
la Pifanie (6 di Zenár) 
Pasche Tafanie 


la Madone di Avost (15 di Avost) 

la Assunzion in cil di Marie Vergjine 
Fieste dai Sants (1" di Novembar) 
Pasche dai Muarts 


FIESTIS TALIANIS 

la Liberazion (25 di Avril) 

la Fieste dal Lavòr (1" di Mai) 

la Istituzion de Republiche (2 di Jugn) 


RICORINCIS FURLANIS 

Riviel dal Carnaval dal 1511 (27 di Fevrar) 

la joibe grasse 

Aprovazion de leg 15 dal 1996 (22 di Marc) 
Ricognossiment regjonál de lenghe furlane 
Costituzion dal Stat Patriarcjál intal 1077 (3 di Avril) 
Fieste de Patrie dal Friül 

Aniversari dal Taramot dal 1976 (6 di Mai) 

Aniversari de muart dal Patriarcje Bertrant intal 1350 
(6 di Jugn) 

Sants Ermacure e Fortunát, Patrons dal Friül (12 di Lui) 
Sant Martin Vescul (11 di Novembar) 

Aniversari de fonde de Filologjiche intal 1919 

(23 di Novembar) 

Sante Catarine di Alessandrie (25 di Novembar) 
Presentazion dal Strolic Furlan 

Sante Luzie (13 di Dicembar) 

Aprovazion de lec 482 dal 1999 (15 di Dicembar) 
Ricognossiment statál de lenghe furlane 

PREVISIONS 


A DISIN CHE 


IL 2045 _ 
AL Sarà L'AN ANCJE CHEST 
DE RiPRESE AN ? 

É Co NOM CHE 


NM 

Zenar 


S.me Mari dal Signòr Prindalan 
S. Basili il Grant 

Non dal Signòr 

S. Ermis Martar 

S.te Melie Martare 

Pifanie di Nestri Signòr 

. Luzian Martar 

. Severin Vescul 

. Julian Ospedalir 

. Aldo Rimit 

. Paulin di Aquilee 

. Modest Martar 

. Mari Vescul 

. Duri di Pordenon 

. Maur Abát 

. Marcel | Pape 

S. Antoni dal Desert Abát 
S.te Prische Martare 

S. Mario Martar 

S.ts Bastian e Fabian Martars 
S.te Gnese Vergjine 

S. Vincens Diacun 

S.te Merenziane Vergjine 
S. Francesc di Sales Vescul 


OO oO D AN o oO o o A 


Conversion di S. Pauli 

S.ts Tito e Timoteu Martars 
S.te Agnule Merici Muinie 
S. Tomás di Aquin Predi 

S. Costant Vescul 

S.te Martine Vergjine 

S. Zuan Bosc Predi 


O 

Il strolic dal Barbe Zuan 


Cun dut che il 2014 alèstat un an pardabon 
disgraciat, no si a di vé pòre: il 2015 al sara 
ancje piès. A miezegnot dal prin dal an, invezit 
di spará i fücs artificidi in place, ducj si senta- 
ran a scoltá ce ch'a sparin i nestris politics in 
television, ch'a prometaran che il 2015 al sara 
finalmentri l'an de riprese economiche, cun 
dut ce ch'al ven daúr: miárs di puescj di lavór, 
plui bécs in buste, mancul tassis e dutis chés 
storiis li. 


A Zenar chest an al vegnara un frèt che mai: 
lis monts a metaran cjapiel, i flums si inglaca- 
ran, | termometris si crevaran, i fruts a bataran | 
dincj e si scugnará impiá il riscjaldament ancje 
in plen misdi. | unics a gjoldi a saran i vecjuts 
cun problems di erezion. 


La int no prenotara plui viacs turistics in Afriche 
par pòre di ebola, in Americhe par pòre di aten- 
tats, in Asie par pòre dai estremiscj islamics e 
in Europe par pòre dal euro. Ducj in Australie a 
saltá cui cangúrs! 

ll manifest dal mès 


Sicome che al è il prin més dal an, al è il mo- 
ment che ducj a imprometin di cambiá: i fruts 
di studiá di plui, lis feminis di metisi in diete 
par pierdi chilos, e i oms di fa ativitat fisiche 
par pará jú la panze. Di solit la matane e dure 
cualchi di, dopo e passe. 


Timp: o sin tal plen dal Invier, ma lis zornadis a 
scomencin planc planchin a slungjási e al reste 
lusór fin cinc sot sere. 


II sant dal més: ai 17 e je la fieste di sant Anto- 
ni dal purcit. Vivüt tai prins secui da l'ete cris- 
tiane, tal desert dal Egjit, al jere un dai sants 
plui popolars ancje in Friúl. Une antighe tradi- 
zion e conte che al jere lat ju fin tal Infier par ro- 
ba il fúc al diaul e par chest al jere invocát cuin- 
tri dal fúc e la sò figure e jere picjade in dutis 
lis stalis. Al jere invocát cuintri ciertis malatiis 
epidemichis (lebre, herpes...) e par chest al jere 
piturat cualchi volte cuntune campanelute pic- 
jade tal baston, come ch'a fasevin i impestats 
par visa cuant ch'a rivavin dongje di un pais. 


ZENAR 


Pardut dula ch'al lave, al jere compagnát di un 
purcit, fedèl come un cjan. 


In taule: par cui che i plas mangjá, al è il mo- 
ment just pe cjar di purcit (muset, luianie, cues- 
te...), che e je frescje e eatantis caloriis par 
fronta il frèt; ogni tant la sere, si puès torna a 
fa ancje il lidric cu lis fricis, un plat semplic ma 
tant saurît. | prins dis, però, al è miór no pre- 
para masse robe, parcè che a son di fini i van- 
zums des fiestis: panetons, polpetons, pastis e 
pastelis. 


In famee: par cui che alal'ort, chest alètimp 
di semena carotis, lidric e cesarons. Par cui che 
al a fruts picui, impensási dal regal de Befane, 
di no cjatasi al ultin. Par cui che al a la televi- 
sion, e je rivade l'ore di paiá il “canone”. 

Ang jeliche 
e lis furmiis-robot 


O sin tal an 3014. Angjeliche, une biele zovine 
di 15 agns, e visite il cjiscjel di Vilalte. Il cjis- 
cjel al è deventat un centri di adestrament mi- 
litar par prepara | soldats ch'a varan di la su la 
galassie X2, a controla i confins de Strade dal 
Paradis, menacats di un lontan popul di fur- 
miis-robot. 

Angjeliche in realtát e je une 
spie, vignude de galassie 
des furmiis, che si è infil- 
trade tal cjiscjel par sabotá 
la mission dai umans. Cussi, vistude come une 
astronaute, e jentre di scuindon ta l'astronáf e 
ancje jé e partis par X2. 
A un ciert moment, cuant ch'a son a mieze 
strade, Angjeliche, cence fasi viodi, e jentre ta 
l'armarie (dulá ch'a son i deposits dal flit cos- 
mic par copa lis furmiis robotizadis), e spare un 
proietil chimic special e e provoche une reazion 
tal flit: cumò, invece di jessi tossic pes furmiis, 
alèvelenòs par l'om. 
Dopo, cuntune microradio, e vise lis furmiis- 
robot di atacá l'astronáf. 
Lis furmiis alore si preparin e si disponin in 
schirie ta l'entrade de lòr galassie e, cuant 
che l'astronáf e rive dongje, le atachin cun pis- 
tolis termichis e fiondis al laser. | umans a ti- 
rin für i canons e a sparin bombis di flit, cence 
savé ch'al é stát modificat di Angje- 
liche. Cussi dopo un póc, ducj i 





EX oms a colin par cjere un daür 
——— M 


chel altri e si sfantin. 

Dome un al reste vif e, par une strane mutazion 
gjenetiche, si trasforme intun om-furmie gjigant. 
Lis furmiis-robot a cjapin pòre e a scjampin; ma 
Angjeliche e cjape in man la situazion e e da 
ordin a lis furmiis di metisi une parsore di ché 
altre, di müt di forma un grant furmion. 

Alore l'om-furmie e il furmion a combatin tra 
di lòr in duel. Dome che, ogni volte che l'om- 
furmie al spare, il furmion si divit in mil tocs e 
dopo al torne a formasi come prime. Tal ultin, 
l'om-furmie al finis i colps e il furmion lu cope 
cence dificoltat. 

Cussi lis furmiis a cjapin il control da l'astronáf, 
le voltin e a van viers la Tiere, le atachin e le 
concuistin. 

E Angjeliche, come premi, e ven nomenade im- 
peradore di Vilalte. 


ZENAR 


La panze inglacade di Toni 


Menie, Vigjute e Taresie a jerin tré comaris che 
Si cjatavin ogni di la di Bete, il bar dal pais, par 
fa cuatri cjacaris. 

Ormai rivadis su la setantine, a vevin scomencát 
a tira fúr ricuárts di zoventút e no si vergogna- 
vin di menziona chei moments di intimitát che 
a vevin vòt cui propris oms. 

Dutis tré a vevin il stes probleme, i oms lis vevin 
metudis di bande, lis tratavin di massariis, no 
ur fasevin plui un compliment, no une cjarece, 
no une peraule dolce, no plui... nuie; al pareve 
che a vessin dome interés pal toscan e il taiüt. 
Di chest stat si lagnavin une cu la altre, fin che 
une di a decidin che cussi no podevin la inde- 
nant e che bisugnave fa alc par ribaltá la si- 
tuazion, si prometin di studiá ben il cas e di 
contasi al prossim apontament ce che a vare- 
ssin concludòt. 

La di dopo a tornarin a viodisi e, al compari di 
Menie, si nota subit che cualchi cjosse e jere 
sucedude. 

La amie si presentá cuntun look gnúf, dute sbe- 
letade, cu la permanente a pene fate e une bocje 

di ridi che i veve fat butá ju almancul dis agns. 
“Po Diu, Menie, ce ti tocjial?” a sclopin lis al- 
tris dòs. 

“Tasét! — e rispuint Menie — cumò us conti!”. 

“Tr, co o soi rivade a cjase, o ai fat un bon gus- 
tá, la sere une buine cene e il gno Jacum mi pa- 
reve plui content dal solit, dopo cenát o ai spe- 
sseát a fá su la massarie, mi soi rincurade un 
póc sul seglár e o soi partide tal jet. Subit dopo 
al e rivat Jacum e co al si è metüt sot la plete, 
fasint fente di nuie o ai slungját une man su la 
só panze e le ai sintude tant cjalde e mulisine 
che mi è sbrissát di dii: — Ma ce panze cjalde 
che tu as Jacum! - Lui nol a dit nuie, ma si è 
voltát, si è fat dongje e... no us dis. No mi a 
dat recuie fintremai il cricá dal di. Po si é vol- 
tat di ché altre bande, al a molát un pèt e si è 
metút a rangussá come un purcit... passút! A 
jerin agns che no passavi une gnot in blanc!”. 
Vigjute e Taresie a restin di clap, si cjalin tal 
voi e cence fa coments a pensin di fa ancjetant 
une volte tornadis a cjase. 

La di dopo, al bar di Bete, si cjatin di gnúf, Vi- 
gjute dute legre e conte a lis amiis cemüt che 
e je lade cul so Bepi e e dis di vé fat come Me- 


ZENAR 


nie: gustá special, buine cene e vie tal jet, to- 
cjat la panze a Bepi e... la stesse reazion di Ja- 
cum! Al cjantave il gjal cuant che e veve podút 
siera voli. 

Taresie a chest pont e pense che ancje jé e va- 
rès vòt di fà come lis sòs comaris a pene tor- 
nade a cjase. 

Tal indoman però, al café, Taresie no si fas vive, 
lis amiis a pensin che e stei pòc ben e no sin 
fasin plui di tant pinsir, ma ancje la di dopo di 
Taresie no si sa nuie. 

La tierce di a scomencin a preocupasi e intant 
che a son li sentadis, di bot si ferme un taxi 
denant dal bar, Taresie e dismonte cuntune 
crocule, un brac al cuel e un voli neri. 

“Jesu Marie, ce ti isal sucedút? - i domandin — 
ti ano cjapat sot?” 

“No, no... magari! — rispuint Taresie cuntun fil 
di vós —. O ven dal ospedal, cumò us conti. Al 
e stát Toni! Dopo vé scoltát lis vuestris cjacaris 
mi soi metude tal cjáf di prová ancje jo cul gno 
Toni... ma cualchi cjosse no je lade par dret, 
parce che dopo vélu tocjat si è voltat come une 
bestie, al veve une muse di fá póre e mi á crocu- 
lade e cuincade come che o podés viodi”. 

“Ma pussibil? — e fas Vigjute —. No viót parcè che 
un om al puedi voltási cussi cu la sò femine, as- 
tu fat propit dut come che o vin fat nò?”. 

“Ma sì, us dis - e rispuint Taresie — O ai fat un 
bon gustá, une siore cene, mi soi rincurade e o 
soi lade tal jet, co alèrivat ancje lui sot de plete 
o ai slungját la man e... la só panze e jere ingla- 
cade! Alora o ai dit: Ma Toni tu tu ás la panze 
come la glace e no je cjalde e mulisite come 
ché di Jacum e Bepi!”. 


Franco Barbaria (Mania) 


Cjacarant di stafets 


O soi nassuda a Prepot e ducj insieme in famea 
a jerin in disanúf. Come soranon nus clamavin 
“| faris” parcè che i umigns a savevin fa ducj i 
mistiars. Cun vot fruts grancj e pissui lis femi- 
nis tai moments libars a jerin simpri in vora cui 
stafets. In cjasa la muleria ju partavin simpri. 

Ovevei sis agn cuant che o sin lats a stá a Civi- 
dat in borc San Pieri di front de glesia. Par dá- 
nus una man in osteria e tai lavòrs a vevin cun 


ZENAR 


nu una fantata che si clamava Anna, plena di 
buina volontat e tanta pazienza cun nu fruts. 
Par un problema a un dint e a vit scugnüt gja- 
valu e in zornada | a ladi su un fieron che mai. 
La mama subit e á clamát il miedi e il dotòr Za- 
nuttini, ancja miedi sanitari 'lèrivat come un 
fulmin cu la sò bicicleta. Tal sinti il cognon di 
Anna subit al à conseát di fa i ragjos e compagn 
par nu fruts ch’o durmivin cun jê. La mé lastra 
e fasè viodi una straneza che i miedis no save- 
vin spiegási. Mituda tes mans di suor Modes- 
tina o soi stada operada la matina dopo dal do- 
tòr Pittoni. “Fortunada ché fruta! Cun ché gu- 
siela di stafets rusina e podeva muri di tetano 
in cualsisei moment!” 

Cui sa tropa strada che e veva fat ché gusiela 
prima di rompisi in doi tocs! 


Laura Marinig (Cividát) 


21 


FINIDE L'EPOCHE DAL 


PUEST SIGOR... 


NO Si PUES STA 
Du IN PAS 


NANC)E CA . 





FEVRAR 

Fevràr 


S.te Brigjide di Irlande Badesse 

La Madone Cereole 

S. Blâs Vescul 

S. Gjilbert Abât O 
S.te Aghite Vergjine 

S.ts Martars Gjaponés 

S. Ricart Re de Inghiltere 
S. Jaroni Emiliani Predi 
S.te Polonie Vergjine 

S.te Scolastiche Vergjine 
La Madone di Lourdes 
S.te Lalie Martare Joibe Grasse ( 
S. Anselm di Nonantole Abat 

S. Valantin Martar 

S. Faustin Vescul 

S.te Juliane Vergjine 

S.ts Martars di Concuardie 

S. Simeon Vescul La Cinise 

S. Conrat Rimit o 
S. Zenobi Martar 

S.te Nore Regjine 

Catidre di S. Pieri I di Coresime 

. Livi Martar 

. Sergjo di Cesaree Martar 

. Cesari Martar > 
. Sandri di Alessandrie Vescul 

. Gabrièl da la Dolorade 

. Roman Abat 


GO oO o oO o o 

Il strolic dal Barbe Zuan 


Considerát che i zovins no cjatin lavór, che chei 
ch'a an dai 30 ai 50 agns a son disocupáts, e 
che chei dai 50 agns in sè ju mandin in prepen- 
sionament, il guvier al comissionara un studi par 
capi cui dal ostie ch'al lavore in Italie. 


Il mont dal lavòr al cambie di continui. Tantis 
ocupazions che une volte a jerin consideradis 
siguris, a son ladis in crisi; ancje il puest statál 
nol è tant ben metüt e a fevelin de pussibilitát 
di licenziá anche tal public. Bisugnara liberá la 
fantasie e inventasi gnüfs mistirs, specialmen- 
tri tal setòr dai servizis: par esempli il controlòr 
des previsions meteo sbaliadis, il dispedogladòr 
di cjans e il coridòr sostitutif par cui che nol á 
timp di fa jogging. 


Pal principi dal “politically correct”, a saran 
abolidis lis istituzions no democratichis. Il leon 
nol sara plui re, ma president de savane. Inmó 
vierte la discussion sul sisteme eletorál par ele- 
zilu: i elefants a son a pro dal vòt ponderal; | 
moscjins cuintri. 

ll manifest dal mès 


Fevrár alèun mès dopli. In efiets a metát dal 
més a colin i ultins dis di Carneval, timp di fies- 
te e di ligrie: mascaris, processions cui cjars, 
matecs, coriandui e vie discorint. Cun miercui 
18 (la Cinise) si finis di gjoldi e si jentre dentri 
la Coresime, timp di pinitince e di astinence. 


Timp: si sa che i pigui a son i piès. E Fevrár nol 
fas ecezion. Il més plui curt al fas spes un tim- 
pat proverbial (fevrarut piès di dut), ancje cun 
aiar, frèt e nèf. 


II sant dal més: ai 14 no je dome la ricorince di 
sant Valentin, ma ancje ché di Ciril, un dai sants 
plui impuartants tal mont scláf, ch'al á dát il non 
al alfabet ch'a doprin in di di vué Rus, Ucrains, 
Serps, Bulgars e altris popui da l'Europe orien- 
tal. In efiets Ciril, insiemi cul fradi Metodi, al 
e chel che tal secul IX (ven a stái no tant timp 
dopo Carli il Grant) al a predicjat il Vanzeli ai 
Sclafs e al a voltat la Bibie inte lòr lenghe, par 
rivá a fáure capi. In di di vué a son duc} i doi 
patrons da l'Europe cun sant Benedet. 


FEVRAR 


In taule: lis primis setemanis, fin a Martars gras, 
si da dentri a ce ch’al è restát de cjar di purcit 
metude di bande; ma pai golds al ë ancje timp 
di fritulis e dolguts, specie cu la creme. Cu la 
Coresime si va di pes, miór se ben insaurit: ren- 
ghe fumade, bacala, sardelis cu la cevole... 


In famee: sicome che i fruts picui, a scuele e 
fúrvie, a fasin mascaradis e fiestis a pitinton, 
miór cumbina par timp vistits e pivetis, cence 
spieta l'ultin; e no inrabiasi che dopo la cjase si 
jemple di coriandui. Avis pai omins, maridats o 
compagnáts o morosáts ch'a sedin: no dimenteá- 
si dal cjocolatins di sant Valentin ai 14: lis fe- 
minis di sigür no dismentein. 

La mè biele 


E varès vit dis agns in Marc, ma ju puartave 
une vore ben, tant che nissun | varés dats tancj. 
O jeri orgoiose di jé, ma ancje zelose: vuai a cui 
che le tocjave! O jerin simpri insieme nò dòs. 
Jê ubidiente e jo ricognossinte pal so afezionát 
servizi. Simpri atente a lis sòs necessitáts, a 
pene che i coventave alc, le contentavi a colp. 
Une zornade mi soi visade che e cimiave cun- 
tun voli e alore, di bot, le ai purtade a cambia 
la lapadine e cussi, bielza che o jeri in vore, o al 
fati meti ancje un pòc di vueli che i mancjave e 
daspò, stant che e veve ancje sèt, le ai fate jem- 
pla di benzine. Cussi la mé biele machinute e 
jere in perfete forme, propit a puest! 

Come ogni di, ancje chel Vinars, ai 20 di Dicem- 
bar, su par ju, a lis vot di buinore, o soi lade inte 
rimesse a cjolile e o sin partidis contentis cu la 
radio che e sunave une biele naine. 

O vevi bielzà pronts i bécs juscj par cjoli il gjor- 
nal; le ai parcade lassantle cul motór impiat cu 
la borse e ducj i documents dentri, o soi dismon- 
tade e, jentrade di corse in edicole, o ai poiat 
un euro e vincj sul banc e cul Messaggero Ve- 

neto in man o soi corete fúr viers la mé biele; 
ma... no podevi crodi ai miei voi... un frutacat, 
mai viodút ni cognossút, al jere sintát inte mé 
machine e a dute bire al è partit!!! 

Sberlant tanche un beolc, o ai coreti daúr come 
che o sarés stade Mennea, ma cuant che mi sol 
rindude cont che me le veve robade, al è stat 
come se mi vés puartade vie une grande amie. 
Aromai mi jeri rassegnade, tant che o vevi za 
pensát a ordená une altre. 

Daspò un més, mi visin che le an cjatade a Mar- 
ghere, dongje Vignesie, cul lari che al durmive 
dentri. O soi lade a cjolile, ma cuant che le ai vio- 
dude, mi son vignúts i sudòrs fréts e un grop inte 
gose. No sameave nancje jê: sporcje für e dentri, 
macolade, no sai dí in ce stát, mi pareve parfin 
avilide! Jo che le tratavi cu tant amór, cuissá ce 
che i à fat chel balort... no vuei nancje pensá! 

Prin di puartále dal concessionari, che me le á 
ritirade, le ai ringraziade di cúr par dut ce che mi 
veve date mi soi scusade tant par véle lassade 
di bessole cu lis cláfs tacadis e il motór impiát, 
pronte par lá intes sgrifis di chel brut lazaron! 


Ameris Verzegnassi (Manzan) 


29 


FEVRAR 





Frece e Pisole 
dai cjavai tabaiots 


Intun bosc magjic al durmive Frece, un cjaval 
particolár ch'al jere bon di fevelá. E jere gnot, 
ma dentri dal bosc al passave il lusór de lune, 
ch'al creave mil ombris. Di bot Frece si sveá, 
parcè ch'al veve sintút une vòs. A jerin doi lòfs 
ch'a tornavin de cjace e se contavin. 

“Astu viodút — al diseve un — chel dissen sul 
clapon grant, tal miec dal bosc?”. 
“Si, ma no ai capit ce ch'al jere dissegnát par- 
sore”. 
“E je la mape par riva tal país dai cjavai ta- 
baiots". 
"Pardabon esistial un puest cussi?" 
"Ma no, e je dome une liende: no esistin cja- 
vai ch'a fevelin". 
A Frece, cuant ch'al sinti chés peraulis, si slar- 
gjà il cür. Lui si jere pierdüt di picul e nol jere 
plui stát bon di cjatá il so trop. Al pensave 
ch'al sarés restát di bessól par dute la 
vite. Apene ch'al cricà il di, al parti e 
al rivà fin li dal clapon grant. | jere 
passat devant tantis voltis, ma nol 
veve mai capit ce ch'e signifi- 
cave ché robe. 
Frece al cjalà il dissen: al 
\ jere par dabon segnát il troi 
par torna tal so pais. Al pen- 
sa ch'al varés podút cjata la 
sò famee dopo tancj agns e a 
scomencarin a saltai für tancj di 
chei ricuarts, che i vigni fin di vai. 

La mape e mostrave un lunc percors framiec 
lis monts e la praterie, fin a riva devant di une 
puarte: la cláf e jere platade dentri di une buse. 
Frece al parti, ma il viac al jere lunc lunc. For- 
tune che par strade al cjata Stele, une brave cja- 
vale, che lu judá a cjata la strade juste. 

Rivats te pradarie, Frece al viodè la buse e al 
jentrá dentri. Al cjata la cláf, ma nol rivave plui 
adore di torná su. Al riva alore un sarpint che 
di une bande si fasè su intor dal cuel di Frece 
e di ché altre intor di une cate di Stele e cuss- 
| a rivarin a tiralu für. 

Cjamine cjamine, a rivarin tal ultin devant de 
puarte e le vierzerin. Ooooh: dila al jere il mar! 
Cence pierdi timp a costruirin une catare e a par- 
tirin. Dopo un di e une gnot a rivarin ta l'isole dai 
cjavai tabaiots. Ma no cjatavin nissun. Dopo un 
pòc però a sintirin a cjantá e a lerin daúr di une 
grande cise: li a jerin ducj i cjavai ch'a fasevin 
fieste pal complean di Lune, la mame di Frece. 
Cuant che si vioderin, si cognosserin a colp e si 
imbracarin in lagrimis. E di ché volte ducj a vi- 
verin contents ta l'isole. E Frece e Stele... 

Il timp ch'al passa 


Il timp ch'al passa 
Ch'al cor ju pa l'aga 
Planc plancut 
Sensa inecuarzisi. 


| progjets ch'a son státs fats 
An cjapát il stes cors. 

Siri di sviá la corint 

Par podé ripiasi 

E fa se ch'al resta pussibil. 


Ringrazia il Signòr 
Di se che si a. 


Gambiant vita 
Si inecuarzisi di trop biel 
Ch'alèil mont, e dut se 
Ch'al vif intor. 


Sensa rancòr 
Cun pas e serenitát. 


Teresa Sari (Sarvignan) 

Mandi 


Il soreli, dopo une dade di brut timp, al ere fi- 
nalmentri tornát fúr sore lis smonts di Tarvis. 
Cuintri il cil limpit al pareve pui dongje e lusint, 
e lis sòs speris lusurosis a inceavin un puliziot 
ben furnit: stivái, barete, palete alzade; par fer- 
má une machine che e varcave il confin. Il so vo- 
li espert al veve lumát doi fruts, par chel al ere 
suspietós e malfident; ché sope, i ere tocjade 
anche a lui a 4 agns insieme a so fradi di 5. Ro- 
bis di no crodi, ma chest fat a nol é fantastic, 
al è pardabon sucedút za fa 50 agns. 

Chei doi fradis a ju vevin puartats di scuindon 
cul tren in Svuizare, par faju gjoldi almancul une 
setemane ai gjenitòrs emigrants. A erin timps 
che il Friúl a si svuedave, i zovins a si dispatu- 
ssavin adore e cu la valis a pitocavin lavòr par 
landis lontanis. A no vevin sielte, a partivin inmò 
palomps, mostrant svant, ancje se ingropats e 
botonáts di peraulis, a rivavin a tirá fúr de bo- 
cje sòl un “mandi”. 

A lavin vie a Pasche, a tornavin a Nadal, a car- 
neval si maridavin e se al rivave chalchi frut, a 
ju tirave su la none. In Svuizare a davin lavòr 

ancje aes feminis, ma a no volevin vé i fruts. A 
Chiasso a entravin sòl chei abii al lavór, daúr une 
visite mediche fiscal e inflessibil; núts tant che 
i militárs di leve: radiografie, analisi dal sanc, 
control dal cúr, fiát, muscui e dincj. Se un al 
ere scarmulin, al tornave a cjase. | sindacáts no 
protestavin e i consoláts müts. 

| doi fruts, usats a cori pe braide de none a beca 
ue e cirf nfts, a no si usavin a stá sieráts intune 
stanzie, soredut vie pal di, cuntune buine siore 
dal lúc che si ere ufierte di tigniju. A no i torna- 
vin rispueste, parcé a no la capivin; a no zuia- 
vin, a no mangjavin nancje la cjocolate. A stavin 
atents spicant lis orelis, nome a un businór che 
a sintivin dispès difür; un brui che al cresseve, 
po al calave, par cessá di bot. A no an tardát 
a cognossilu, chel rumór a ju veve compagnáts 
par dut il viac, al ere il sdrondenament dal tren 
(che al tornave de none, a pensavin). 

Par rispuindi a une telefonade, ché siore e à vüt 
un lamp di distrazion e i fruts a son fuits tant 
che ucei de stie, che se a cjatin la puarte vierte 
a svoletin für, lassant mangja e bevi par torna 
al nit. Ché póre femine spaventade, ju à cirüts 
dentri e difür: clamáts, invocáts e preát. Cence 

une olme, ni une glagn, avilide e sconsolade, 
e à vüt juste la fuarce di clamá la polizie. In- 
tant i fruts, messedant ché pocje cognossince 
dal mont cutune once di coragjo e la brame di 
torná de none, a son láts cence teme daür dal 
sdrondenament e a son riváts cence intops in 
stazion. Framiec chel viavai di int, a son mon- 
tats sü daurman sul prin tren che an cjatat cu 
lis puartis viertis. Tal fratimp la polizie, daür de 
telefonade, e veve spesseát a visa ché stradál e 
feroviarie, di tigni di voli autos e trens. 

Sul tren i fruts a stavin culets par no da tal vo- 
li, a messet dai viazadòrs indafarats a cirisi un 
puest. Ma vè che un ferovîr al monte sù cau- 
telòs e vuardingul sul vagon, olmant di corse 
scompartiment par scompartiment, e cuant che 
i fruts an jodút une ombre fermasi devant di lór, 
a si son glacáts, fers e cui voi bas e i pomui de 
muse ducj ros. | viazadòrs cumò a si erin rin- 
düts cont dai fruts e a ju cjalavin cun dúl e sim- 
patie dismonta ubidients dal vagon. 

II comandant de polizie e il capostazion titolár 
ur àn fat bocje di ridi e dade une cjarece pa- 
rom, il titolár al à tirade für une medae e pon- 
tade sul pet dal grant e al disé: "Pal lór svant, 

la lòr braure e il lór vivór”, E ducj ur an batùt lis 
mans. Il capostazion al fasè di si cul cjaf al ca- 
potren e chel pront al dè il segnál al machinist. 
Al tren i scjampa un sivil, fuart e curt e infin 
(cun ritart) a si è mot. Prime stentant e sdronde- 
nant, lis sinis a fracavin ju i svelars ciulant; ma 
nol tardá a cjapá velocitát. Lis tabelis de dire- 
Zion picjadis sui vagons a si confondevin, ma il 
titolár de stazion al saveve ce che al ere scrit, 
al tignive a ments ogni orari e destinazion dai 
siei trens; ma a nol capive cemût che i doi fruts 
a vevin intivat il tren just. Sore chès tabelis al 
ere scrit: ZURICH HB — MILANO CENTRALE. 


| fruts a son cressúts, ma “indula che no si úl 
la, si a di cori”. Chel grant al a fat furtune tal 
forest e chel picul al à metüt su la divise di pu- 
liziot... Mandi. 


Giovanni Urban (Glemone) 

Març 


S. Albin Vescul 

S. Quint Taumaturc 

S.te Cunegonde Imperadore 
S. Casimir di Polonie Princip 
S. Andrian Martar 

S.te Rose Vergjine 

S.tis Perpetue e Felicite Martaris 
S. Zuan di Diu Predi 

S. Meni Savio Fantat 

S. Simplici Pape 

S. Costantin Re 

B. Luis Orion Predi 

S.te Cristine Martare 

S.te Mitilde Regjine de Gjermanie 
S.te Luise di Marillac Vedue 
S.ts llari e Tazian Martars 
S. Patrizi Vescul 

S. Ciril di Jerusalem Vescul 
S. Josef Spós de Madone 
S.te Sandre Martare 

S. Serapion Vescul 

S. Benvignút Vescul 

S. Turibi Vescul 

S. Romul Martar 

S.te Marie Nunziade 

S. Manuél Martar 

S.te Guste Vergjine 

S. Sist Ill Pape 

Domenie Ulive 

S. Zosim Vescul 

S. Beniamin Martar 


II di Coresime 


III di Coresime 


IV di Coresime 


V di Coresime 

Il strolic dal Barbe Zuan 


Telefonins, i-pod, i-phone, tablet... Te nestre 
vite o sintarin simpri plui la necessitát di vé un 
imprest in sachete, in spiete di cualchidun che 
nus clami o di cualchidun di mandái une foto. 
Al rivará il di che ancje tal miec dal Judizi Uni- 
versal si sintara suna un celular e cualchidun, 
alcant la man, i disara a Nestri Signòr: “Scusait 
un moment, che mi clamin, o torni daurman!”. 


Alimentazion. Dopo i vegjetarians, che no man- 
gjin cjar, e i vegans, che no mangjin nancje for- 
madi ni dfs, a rivaran ancje i flebans: par rispiet 
a dutis lis speciis viventis, bestiis e plantis, no 
mangjaran nuie e si alimentaran dome par vene: 
flebo al savór di amatrigane, ma cence panzete 
e cence paste; flebo al gust di frico, ma cence 
formadi. E ancje flebo al merlot, ma cence vin 
(che però no je une novitát assolude). 


| gjenitórs che no vuelin fáur fa furlan ai fruts, 
parcè che “nol covente”, a podaran gjava i fis 
ancje di storie, gjeografie, religjon, storie da l'art 
e... compuartament! 

ll manifest dal mès 


E scomence la Vierte, il soreli si fas viodi e sinti 
e lis plantis a tachin a mená. Al sara par chel, 
che il més di Marc al á simpri vude une grande 
considerazion e pai antics Romans al jere il prin 
dal an (e par chest Setembar al jere il numar 7, 
Otubar il 8, Novembar il 9 e Dicembar il 10). E 
a proposit di Romans: il 15 di Marc e je la date 
plui famose de storie, lis “Idi” di Marc, cunt 
ch'al fo sassinat Juli Cesar. 


Timp: intune stagjon normal, Marc al sarès il 
timp de ploie e dal vint; ma sicome che i ultins 
agns di normal a an vit póc, al podarès capita 
ancje il sec. Dal rest, si sa che Marc alèmat. 


Il sant dal més: ai 19 al è sant Josef, pari di 
Nestri Signòr e patron di ducj i paris. Daúr la 
tradizion popolár al jere un vecjo marangon cu 
la barbe blancje, za stát maridát e cun fis, ch'al 
èstat sielt par sposa Marie, incinte par opare 
dal Spirtu Sant. Josef duncje al sarès stat no un 
vèr marit e un vér pari, ma cuasi un nono che 
cun tante pazience e gjenerositát al a judát la 

Madone e al á cressút il Frut. Par solit alèfi- 
gurát in piture tal moment dal sposalizi di Ma- 
rie, cul baston florit in man; o sind te stale cun 
Marie, il bo e il mus, cuant ch’al è nassút Nes- 
tri Signór; o ancje cu la famee e un mussut in- 
tant ch'al va in Egjit par scjampa dal re Erode. 


In taule: in marc ogni gjaline e fas il so sfuarc, 
al conte un proverbi. Timp di úfs e di fertais, 
duncje, specie cun urticons, sclopit e altris jer- 
bis di cjamp (che une volte si lave a cjapális su 
tai fossái; vué in jerboristarie). 


In famee: cui ch’al à l'ort biel grant, al pues 
plantá patatis, cocis, verzis e lidric. Impensási 
di cambiá ore l'ultime domenie dal més (spos- 
ta l'orloi indevant, no indaúr), par no riscja di 
riva a messe un'ore prime e cjatasi cul muini a 
netá i bancs. 

A Voleson 


Da la “Grota” dongja il Punt sul Tilimint 
e passat Pusipint, 

in Via Roma jenfri la muraia a dincj antiga, 
un pou gjigantesc come San Cristoful 

al da il benvignüt e viars la Tor 
curiosant tal Parc, tra la vegetassion 

i viòt in perpetua riflession 

il poeta Erasmo di Valvason. 

Inzentilida da un tei ornat di Primavera, 
inmersion tal passát e stupòur... 
Jentrant in Plassa proteta da palas, 

cul pos e dominada dal cjiscjel colossál 
monumint nassional... fi dai vuats, 

fradi di Sedean e pari dal Borc: 

mistura di Antic, Etat di Miés, 
Rinassimint e modernitat. 

Doi Papis al a ospitat, 

potentis fameis lu an abitat, 

i Valvason in particolar 

feudataris dal Patriarcja acuileiéis. 

E i "viót" scori la vita tal Feut: li’ toratis, 
il fossalon plen di aga cul punt levadòur, 
la grandessa dal Cont e il popul sotan... 

Gueris, barufis e soprafassions, 

la fin da a Pissula Patria 

e la paronansa dai venessians. 

Li’ violensis dai turcs e trè secui dopu 

ch'al si ferma a durmi Napoleon: 

vinsidòur dai mucs sul Tilimint. 

Storia furlana e al 1866 ancja italiana. 

Doi pas pal Centri storic... la roia 

e la roda dal mulin medioval ch'a zira, 

il Domo vuardian da la “Tavaia”, 

cun organo venessian 

piturat dal Pordenon e Amalteo. 

Glesiutis: chè di San Pieri e Pauli, 

l'antic cunvint dai Servits e Domenicans, 

i sotpuartis, meridianis... ta li’ “guidis” i gjoiéi. 
Ancje Pasolini insegnant: 

“...Scopersi quello che in effetti 

è il tesoro di Valvason: il grigio, il nero, 

il silenzio, la vetusta, le vocali del dialetto”. 
Imbombada di cultura, a è Tiara di amisissia 
inamorada da li’ so radis: rivistis teatrals, 
evocassions storichis, cors di furlan! 

A Voleson. 


Angelo Bertoia (Sant Vit dal Tiliment) 


45 


46 


MARC 





Gjenio eimericans 


Al jere une volte un frut che si clamave Gjenio. 
Al jere bon come il pan, ma nol jere tant sveát. 
Al jere a stá intune cjase fúr dal país, di besso- 
le, e al viveve intune famee cuntune vore di fra- 
dis e di sûrs. 

Une matine d'Istát, vignüt für di cjase come il 
so solit, al va a pescjá intun flum dongje dal 
bosc. Ma, cuant ch'al é par metisi a pescja, si 
incopede suntun clap, la cane e cole e e va jü 
par l'aghe. Alore lui i cor daür e al jentre tal bosc. 
II bosc al è grant, fis, plen di baraçs, ma ancje 
dut colorát e profumát, plen di rosis e di pomis. 
A son ancje tantis besteutis ch'a saltin par dut. 
Gjeno si piert vie a cjalá sghirats, ucieluts, su- 
risins e fin une pufe... e tal ultin si piert parda- 
bon. Al zire dute la matine, ma nol rive a sal- 
tanti für e al cjape póre. 

Sot misdi, al viót un grup di int: a son esplora- 
dòrs mericans, impegnáts a ciri un templi se- 
gret. Dut content, Gjenio ur va lòr incuintri, ma 
cul cori al sbrisse intune poce di pantan. Co si 
tire su, alèdut sporc e neri. | mericans, viodint- 


MARC 


lu cussi cumbinát, a crodin ch'al sedi il custode 
dal templi; par la cuál lu cjapin e lu lein come 
un salam, par fasi conta di lui indulá che al é il 
templi. Cuant che lór i domandin: “Where is the 
temple?”, lui al rispuint par furlan: “Ce robe? 
No ai capit un tubo. Ce véso dit?”. 

Alore i mericans, crodint che Gjenio al feveli 
l'antighe lenghe dal bosc, che nissun di lòr al 

cognòs, i plantin une microspie sot de piel e lu 
lassin parti, cun ché di lái daúr, par viodi di fá- 
si mena fin tal templi. Ma lui al tache a vai e al 
clame: "Mame mame!”. 

Juste in chel i fradis di Gjenio a son a fa lens 
tal bosc e lu sintin a vosá. Alore a molin dute a 
rivin di corse. Co lu viodin disperát, prime robe 
a pensin che chei altris ¡ an fat alc di brut, e ju 
pachin. Intant ch'a barufin, e rive ancje la mari 
di Gjenio, ch'e a preparát il gustá pai fis. Cuant 
ch'e viót ce ch'al sucét, jê (che e je biele robus- 
tone) si rimpine sú par un arbul e si bute ju par- 
sore dai barufants e ju frache ducj intun colp. 
Ma cul butási, la mari e dismóf une ramascje, 
che in realtát e je une leve che cuntun grant ru- 
mór e fas vierzi l'arbul. 

Curiòs, mericans e furlans, ducj macolats, si je- 
vin su e a van a viodi. Li ch'al jere il len, e je 
cumò une scjale ch'e mene sot tiere. Ducj a van 
ju e, intune grande caverne, a viodin il templi 
antic, dut cuviert di muscli, dula che dentri a 
cjatin un tesaur. 

Tal ultin i mericans e la famee di Gjenio a rivin 
adore di capisi e a fasin la pas. E par ringrazia- 
ment a decidin di dividisi il tesaur. 

Potèns 


Potèns de duti’ li’ nassions, 
ve prei: 

scoltami. 

Voleit cunvinsimi che '| mondu 
al ë 'na possa de aga spòréa. 
Ma nos, omis de la strada, 
ültis dé la fila, 

volen in$egnási, 

no poden rassegnasi. 

Volen prin sofla via 

chel vel de pòlvera 

ch'a ne a sporéat '| cour, 

e ugniun Capa un claput 

e tralu dentra 

de che' busa de aga ferma. 
Un cerchio, ....doi...., 
qualchi onda, 

e plan plan, 

de sininplan, 

che aga muarta 'a Catarà 'na sfesa, 
'a tornará a cori, 

'a Sara viva. 

E prin 'a sara flun, 

e dopu, 
finalmente, 
'a sara mar. 


Aldo Polesel (Cordenons, grafie local) 


Storiis di vuera a Orsaria: 
il todesc, un bon cristian 


La mé bisnona Virgjinia e ara restada vedua cun 
cuatri fis: dòs frutis e doi fruts. Jé e gjestiva, 
cemüt che podeva e cul jutori di mé nona, l'os- 
teria intal borc di sot, che e ara una vora biela 
e cognossuda, e che veva ancja il zúc des balis. 
Cuant che e ara la vuera, inte osteria di Virgji- 
nia e levin sevi i todescs che stavin al banc, se- 
vi | partigjans, che stavin intuna stansia in ban- 
da. | todescs lu savevin benissim, ma e fase- 
vin finta di nia. 

Ogni di un todesc el vigniva sù di Buri (a Buri el 
ara il comant todesc) cu la bicicleta e la sporta 
a ciri üfs, si fermava simpri inta osteria di Vir- 
gjinia, el beveva alc e el cjacarava de sò famea 
in Gjermania. 

“lo essere padre di famiglia”, el diseva biel che 
mostrava lis fotografiis de sò femina e dei fruts. 
El era tant bon che vevin finit par ulti ducj un 
grant ben, parcé che nol faseva mai mál a dini- 
ssun. 

Ma una biela di, doi partgjans esaltáts e son ri- 
vats come al solit te osteria e i an dita a mé no- 
na e a mé bisnona che e volevin copá il todesc 
bon e che e saressin láts a spietálu tei cjamps 
fin a mieza strada fra Buri e Orsaria. Imagjiná- 
si la mé bisnona Virgjinia e sò fia, pueris femi- 
nis: si son subit mitudis a vai, si son ancja in- 
zenogladis devant dei doi partigjans par preáju 
di lassá stá il soldat todesc parcè che lui el ara 
propit un bon cristian, che nol faseva mál a di 
una moscja, chel nol mertava di jessi copát. Par 
no cjacara des consecuencis pal país! 

Ma i doi no àn ulüt scoltalis e lu àn copát biel 
che tornava al comant cu la só bicicleta e la só 
spuarta plena di úfs. 

Lis consecuences e son rivadis subit dopo: i 
todescs e son riváts in país cui camions par ciri 
i culpevui, ma e an cjapat su vecjos e feminis 
(e ancja la mé bisnona e la mé nona, che veva 
dome vencj agns) e ju an portâts su la plaçuta 

des scuelis dulá che ju an mitüts in cercli, for- 
sit par fusilaju. 

Mê nona e berlava di póra e si picjava intór di só 
mari, vecja e malada, biel che i soldats todescs 
e scomencavin a cjariá la int sui camions par 
portáju in Gjermania. 

Intant e coreva ancja vós che ¡ soldáts e vevin 
di brusá dut il país par vendeta: e ara duta una 
confusion. 

Par fortuna, dopo un pocjis di oris, ducj chei che 
arin stats cjapáts, e son stats moláts e il pais — 
forsit gracie al judori di cualchidun — si è salvàt. 
Daspò tancj agns, mé nona e la mé bisnona Vir- 
gjinia s'impensavin simpri, passant pe strada di 
Buri, di chel puer todesc cu la sporta dei üfs che 
tant vulintir si fermava te lòr osteria. 


Alessia Modonutti (Orsarie) 


Un ricuart 


Cuant ch'o jeri fruta, mé mari, mi à mandade a 
impará a cusi, la di una sartora che a jera tant 
pazienta e brava. 

D'indula ch'a stavi jo a la cjasa da sartora a do- 
vevi passá devant da canonica e da glesia. 

A erin agns ch'a no era tanta bondansa. Ca tal 
1949 no si cjatava i vistits za pronts: a si dove- 
va la da sartoriis a fassju fa. 

Cuant ch'a erin sposalissins o fiestis di Pasca 
o Nadal, o stavi a cusi fintramai gnot tarda par 
podé fini e consegnà il lavór. 

Una vilia di fiesta, tornant a cjasa das undis di 
sera, pa strada, no si viodeva nancja un cjan. Si 
sentiva sol al tic e toc dai zucui ch'o vevi tai pits. 
Propit ta cjasa da canonica, adalt, ve un scúr 
viart a cop e un cjaf ch'al cucava fúr. Jo lu sa- 
ludi cun rispiet: “Sia lodato Gesu Cristo!”. No 
sai se mi à rispuindüt... 

Tal doman o voi a Messa e cun sorpresa ta pre- 
dicja al dis: "Quei genitori che dormono sonni 
tranquilli e lasciano i figli in giro per le strade 
alle undici di sera...". 

| timps a son gambiats, dut al contrari dai miei. 


Teresa Sari (Sarvignan) 

Avril 


S. Ugo Vescul 

S. Francesc di Paule Rimit 
S. Ricart Vescul 

S. Doro di Sivilie Vescul 
Pasche di Ulif 

Lunis di Pasche 

S. Zuan Batiste de la Salle 
S. Redent Vescul 

S.te Marie di Cleofe Dissipule 
S. Terenzi Martar 

S. Stanislau Vescul 

S. Juli | Pape 

B. Pauli Diacun 

S. Valerian Martar 


Otave di Pasche 


S.tis Basilisse e Nastasie Martaris 
S.te Bernardete M. Soubirous 
S. Nicét Pape 

S. Galdin Vescul 

S.te Eme di Gurk Vedue 

S.te Sare di Antiochie Martare 
S. Anselm di Aoste Vescul 

S. Teodór Vescul 

S. Zorg Martar 

S. Ermini Vescul 

S. Marc Vanzelist 

S. Marcelin Pape 

S.te Zite Vergjine 

S.te Valerie Martare 

S.te Catarine di Siene 

S. Piu V Pape 


Patrone d'Italie 


Fieste de Liberazion 

Il strolic dal Barbe Zuan 


Pronte la gnove grande riforme da l'aministrazion 
publiche. Al sara dome un unic Comun di 60 
milions di abitants, grant come dute l'Italie. Par 
consecuence, dopo lis Provinciis, a saran abo- 
lidis ancje lis Regjions e il Parlament. Però, si- 
come ch'al sara masse dificil di aministrá e al 
sara di cjatáur une cjadree a ducj i politics di- 
socupats, il Gnúf Grant Comun al sara dividút 
in 20 Gnovis Regjons, intun centenar di Gno- 
vis Provinciis e in cirche votmil Gnúfs Piçui Co- 
muns. E il Gnúf Grant Sindic al sara judát di un 
Gnúf Parlament di cuachi centenár di deputáts. 
Intal timp che la riforme e deventi definitive, a 
restaran però in pits in vie provisorie dutis lis 
vecjis istituzions. 


Par vigni incuintri a lis richiestis dai pendolars, 
lis feroviis a cjataran une soluzion semplice par 
radopla la rèt di traspuart: i trens a coraran sun- 
tun binari sòl, inclináts di 45°. Uniche condi- 
Zion: i viazadòrs no podaran movisi par dut il 
timp dal viac. 

ll manifest dal mès 


ll més al scomence daurman cu la setemane 
sante, cui siei rituâi: la lavande dai pits (joibe 
ai 2), l'adorazion de crós e la via crucis (vinars 
ai 3) e la messe di Pasche (domenie ai 5). Il 
so non al volarés di “vierzisi”, ma al sarés miór 
“sveasi”. No dome lis plantis, ma ancje lis bes- 
tiis a son in plene ativitát. E se i ormons no son 
une opinion, il discors al val ancje pai omins. 
Avril al ë ancje il timp (Pascute e sant Marc, 6 
e 25 Avril) des mirindis sui prats e des primis 
puntadis al már (cul maion intor). 


Timp: l'aiar al scomence a inclipisi e aromai 
ancje tal "profondo Nord" si distude la stue e 
Si vierzin i barcons par fa jentra il soreli; ma la 
ploie e je simpri daúr dal cjanton. 


I| sant dal més: ai 23 e je la ricorince di sant 
Zorc, ricuardat par vé liberade la principess- 
e dal drác. Si trate di un sant che secui indadr 
al jere tant considerát, patron dai cavalirs e de 
nobiltát, fuart e coragjòs, onest e pûr. Si trate 
di une figure mitiche, forsit mai vivude parda- 

bon, tant che in di di vué Zorg al ë stat tirât vie 
dal calendari uficiál dai sants. Pero al é restat 
inmó come patron dai scouts talians. 


In taule: Pasche e je l'ocasion di fa grandis man- 
gjadis e di scjafoiasi cu la cjocolate di dutis lis 
formis: úfs, clocjis, cunins... dut ce ch'al pues fá 
vignî i bruscs al va ben. Ma in avril a son ancje 
robis plui salutars: i práts e | arbui si jemplin di 
rosis ea madurissin lis primis pomis. 


In famee: i dis di Pasche a son proverbialmentri 
chei che si nete cjase; duncje proviodi par timp 
di aspirepolvar, pecots e detersifs. Par chei ch'a 
an fis tes scuelis superiórs, e je l'ultime ocasion 
di cori a ciri insegnants par daur ripetizions. 

La Bruèt 


Ai timps dal manarin a ere grivie, encje a 
Clausiet. 

Ai steve ben nome chei cuatri bacans che ai 
veve boscs e práts, stales e vacjes. 

l biaducs, inveze, ai veve da rangjassi cuntune 
vacjute, un par di cjares e fedes, forzit trie gja- 
lines, ramengantsi par fa une rauste di fen vie 
par las Cjauianes o in Turîet, o zint a zornade par 
un blanc e un neri, a voltes nome par la bocjade. 
Ciso, il fi di Santinute, vidintsi plen di salüt 
ma cence un franc intala gofe, al capi che a si 
cugnive cambia arie e, come tencj paisans, al 
ze in France. 

Nencje un an dopo, a fuarce di pocs e di sbruts, 
al riva a meti sà une impresute bessúel, cuntun 
manoal e un garzon, par fa picui lavüers di edi- 
lizie, tira sù muruts, stabil paradanes, ripass- 
a tets. 

Magari cussi no, ma encje in France las luianies 
ai ere picjades un grum altes. 

A ogni múet Ciso a si la passave malcul pesu. Sò 
mari, capint che il fantat al ere un nin intrigát, 
i scrivé une biele letere par incoragjalu a tigni 

dûr disintji che, prest o tart, la rode da la For- 
tune a varès zirat encje da la sò bande. E, for- 
zit par tiralu un tic a ziment, a lu informa che | 
doi fis da la Dora, encje lüer in France, ai si ere 
ben dispatussáts e ai veve comprát un une Pe- 
jò e chel altri une Reno. 

“E tu, ce ástu comprat?”, a i domanda Santi- 
nute. E Ciso, che propit in chei dis al veve in- 
tegrat il puer parco macchine da la sò impre- 
sute, irispuindè par talian, e forzit un nin sus- 
tat, cuntune frasute sclagne sclagne: “E io, cara 
mamma, ho comperato una lussuosa Bruèt |”. 
E la Santinute, braurose dal sió Ciso, a zeve spla- 
cetant a ducj la biele nuvitát. Biade, a no veve 
capít che cheste... machine di lusso a no ere, 
in realtát, che une brouette, val a dî il non fran- 
cés di ce che in Friúl si clame: cariole. 


Zaneto Stifinin (Clausèt) 

Gjovanin il Trist 


Gjovanin al è un frut un pòc particolar, ch'al 
è a stâ intun país dal Friúl. Sicome ch’al a un 
brut caratar, ducj lu clamin... Gjovanin il Trist. 
Un di Gjovanin al partis di cjase par la a scuele, 
cu la borse dai libris. Par strade al cjate 


un tucan, un di chei uciei ch'a vivin 
tes forestis tropicals, neri e blanc 
cul bec grant (il tucan si jere pier- 
dòt ta l'emigrazion dal so scjap e 
Si jere fermát in Friúl, strac e fe- 
rit). A Gjovanin chel uciel no i 
plas nancje un pòc e par tris- 
terie lu cope. 

Dopo un pòc, però al cjate 
un'altre bestie: une bolp cu la 
code lungje. La bolp e je in ami- 
cizie cul tucan (no stait a doman- 
da parcè, e je une robe ch'e sucèt) e, 
viodintlu muart, e vòl svin- 

dicalu. La bolp, bestie 

furbe e inteligjente, i 

pense parsore e 

e decit di fási judá di un'acuile. L'acuile, ch'e 
je la regjine di ducj i uciei e no sopuarte di vio- 
diju a maltratá, e svuele adalt, e smicje Gjova- 
nin e i mole une sbitiade juste sul cjáf. 

Gjovanin si inrabie e al pense cemút svindicási 
ancje lui. L'ocasion i ven di une poiane, polade 
parsore di un pal, rabiose parcè che l'acuile e 
je jentrade tal so teritori di cjace. Gjovanin alore 

al profite de situazion e al clame la poiane: “Se 
tu atachis l'acuile — i dis — ti doi di mangjá mé 
mari, ch'e je biele grassote”. 

Un pòc pe rabie e un pòc pe fam, la poiane si 
alce su e i dà cuintri a l'acuile. | doi uciei a com- 
batin par un toc tal cil, si bechin e si sgrifin; 
ma nissun al rive a vinci. Gjovanin, alore, cun 
ché di judá la poiane, al tache a tira i libris di 
scuele cuintri l'acuile; ma, invezit da l'acuile, i 
libris a finissin intor de poiane. 

La poiane si inrabie e si volte cuintri Gjovanin. 
Lui, par parási, si zire di schene; cussi la poiane 
e va a sbati sul cül di Gjovanin (ch'al à un culon 
avonde grant), e sbalce par aiar, si scuintre cu 
l'acuile, a cjapin dutis dós un croc tal cjáf e a 
colin par cjere muartis. 

La bolp, viodude la situazion, e scjampe par no 
ciri disgraciis. Alore Gjovanin al cjape su acuile, 
poiane e tucan e ju puarte ducj a scuele, du- 
la che ju fas cuei e ju mangje in mense a ore 
di gusta. 

Moral: cun Gjovanin al è miôr no impacási. 

Lis rogazions a Cjasis di Manzan 


Cuant che la Sense e colave di joibe, ven a stái 
prin de ultime riforme liturgjiche, i tré dis prime, 
di buinore, si fasevin lis Rogazions. 

Di matine a buinore, tor lis cins si cjatavisi in 
glesie, il capelan di Manzan al tacave la litur- 
gjie e subit si leve fúr de glesie e si partive in 
procession. 

Al vierzeve il corteu un omenut che al puar- 
tave la crós, daúr il capelan, il muini cul cjal- 
derut de aghe sante, ¡ fruts, i oms e par ultimis 
lis feminis. 

Jo, plene di sium e cence capi nule, par vie che 
si cjantave par latin, o levi cun chei altris su pe 
strade di glerie e subit si jere intai cjamps. Te 
crosade di tré stradelis si cjatave un grant mo- 
rar cun parsore inclaudade une cròs di len. La 
procession si fermave, il capelan si zirave bande 
de int, al benedive e ducj si inzenoglavin e, cul 
cjaf sbassát, a rispundevin a lis preieris. 

Gno pari al puartave un balet di ulif, benedit la 
Domenie Ulive, al crevave une ramascjute e le 
meteve parsore de cròs, sigurantsi che e fos ben 
saldade. Sot de cròs, intun cuadrelut scavát tal 

morár, si meteve un tocut di cjandele benedide 
che e jere stade impiade la Setemane Sante in 
glesie. 

Podopo si tornave a parti vie pai cjamps fin al 
morar seguitif. Al capitave ancje che se la Pas- 
che e jere alte e dongje dal morár si ciatave 
cualchi cjariesár cu lis cjariesis maduris, chel 
omenut che al puartave la cròs, le doprave par 
tirá ju cualchi frascje cu lis cjariesis e cercális, 
il capelan al faseve fente di no viodi. 

La cjaminade e jere vonde lungje, lis litaniis 
dai Sants e il Rosari a vignivin ancje un pòc 
staronzáts di cualchi discors sot vós sul forment 
e sul vuardi o lis altris colturis. 

Biel che si steve par torná viers la glesie, cui 
cuculuts e il cotul bagnáts di rosade, jo mi do- 
mandavi parcè che ogni an o vevin di fa ché ti- 
ritere, ma no lu ai mai domándat ni a gno pari 
ni a mé mari par vie che lór a tignivin tant cont 
di cheste pratiche e no varessin mai pensát di 
mancjá a lis Rogazions. 

E gno pari ogni an, cuant che o jerin riváts a 
cjase, al diseve che i vielis a contavin che “Se 
lis Rogazions a cjatin i fossài suts ju finissin di 
suiá, se ju cjatin plens ju finissin di jemplá”, o 

púr e jere ancje a cognossince la detule: “Se al 
plòf al di de Sense, par cuarante dis no si sta 
cence”. 


Lidia Drusin (Manzan) 


La gjelosie 


No sai se i furlans a sedin consideráts gjelòs. 
Sta di fat che Jacun al jere no gjelòs, ma gje- 
loson! Al veve sposade Dosoline e a vevin vúts 
cinc fruts. 

Ben, cumò Jacun al jere distirat sul jet ch'al 
spietave di tira il pit e la femine dongje che lu 
veglave cun devozion. 

Jacun al vierc i voi, al cjale Dosoline e i dis: 
“Sint, mo, Line (lui le clamave cussi) cumò ch'o 
stoi par muri, disimi la veretát: i fis, sono duc} 
miei?" 

La femine lu cjale cun compassion e po i dis: 
"E... se dopo no tu mueris?”. 


Dino Mulloni (Cividat) 

Mal 


S. Josef Artesan Fieste dal Lavór 

S. Atanasi Vescul 

S.ts Filip e Jacum Apuestui 

S. Florian Martar 

S. Gotart Vescul 

S.ts Marian e Jacum Martars 

S. Flavie Martare 

S. Vitór Martar 

S. Isaie Profete 

S. Antonin Vescul 

S. Ignazi di Làconi Frari 

S.ts Nereu e Achileu Martars 

La Madone di Fatime 

S. Matie Apuestul 

S. Doro Contadin 

S. Ubalt Vescul 

La Sense B.de Antonie Mesina di Orgosolo 
S. Zuan | Pape 

S. lvo Avocat 

S. Bernardin di Siene 
S.te Gjisele Regjine 

S.te Rite di Cassie Taum. 
S. Desideri Vescul 

Lis Pentecostis 

S. Bede Predi 

S. Filip Neri Predi 

S. Ustin di Canterbury 

S. Milio Martar 

S. Massim Vescul 

S.te Zuane d'Arc Vergjine 
Ss. Trinitát S.ts Canzians di Aquilee 


La Madone di Monsante 


La Madone dal Jutori 

Il strolic dal Barbe Zuan 


La Glesie e á decidút di domandá perdon a dutis 
lis vitimis des sós malegraciis. | ultins papis si 
son duncje scusáts cun ebreus, omosessuál e 
vie indenant. Daúr di chest esempli, ancje lis 
bancjis a domandaran perdon a ducj chei ch'a 
son státs vitimis di interés masse alts, a ducj 
chei che ur an mangjade la cjase cun ipotechis 
e vie indenant. 


Pe prime volte te storie de Republiche di vincj 
agns a cheste bande, tal 2015 no son proviodu- 
dis votazions: ni politichis, ni regjonáls, ni pro- 
vinciáls, ni europeis. Nancje un bigulut di re- 
ferendum. La int, in crisi di astinence, e lará a 
bati la puarte in municipi di gnot, par fási dá lis 
schedis eletoráls e lis matiis copiativis. 


Impuartante decision dal Ministeri de Salât in 
colaborazion cu la SAF, par contrastá la conti- 
nue diminuzion dai fruts nassúts. In farmacie, 
cuant che la int e comprará i preservatifs, e vará 
di passá ogni confezion dentri de machinute ch'e 
sbuse i biliets de coriere. 

Il manifest dal més 


In cualchi maniere Mai al é il moment dal an du- 
la che si celebrin i moments plui mistics de re- 
ligjon catoliche: al è il més dal rosari (leam cul 
Cil traviers de Madone), da la Sense (il misteri 
dal Signór ch'al va sú dal Pari) e de Penecos- 
te (il Spirtu Sant ch'al ven jà sui apuestui). Un 
concentrát di sacralitát. 


Timp: al è un més dut di gjoldi: cjalt ma no ma- 
sse, soreli ma no sec, í práts e i rivái si jemplin 
di flórs e di colórs. 


II sant dal més: ai 19 al è sant Celestin il cuint. 
Al è un personag ch'a cognossin benon duc 
chei che a án scugnút studiá la Divine Come- 
die a scuele, parcé che Dante Alighieri, che no 
i stave masse simpatic, lu a metüt tal Infier, 
par vé refudát di fa il pape. In realtát al jere un 
om semplic, fi di contadins abruzés, ma plen di 
fede e di energjie, cetant ben volút de int. No- 
menát pape a scuasi otante agns, nol sopuar- 
tave l'ambient trafichin di palac e al decidè cu- 
ssi di mola dut. Ma chei de curie no lu lassarin 

in pás distés no e tal ultin lu butarin fin in pre- 
son, dula ch'al muri. 


In taule: lis verduris le menin di paron, parcè che 
dal ort e rive in taule tante robe frescje: sparcs, 
fenoi, spinazis, salate... Dute robe buine par da 
Savòr al ris, a lis mignestris e a lis fertais. A son 
prontis ancje lis freulis (cul limon o cul vin) e 
lis primis cjariesis. 


In famee: al è timp di pensá a lis feriis d'Istát. 
Miór ciri par timp albiercs o apartaments, par 
no cjatasi cul ombrenon plantát a cuindis chilo- 
metros dal mar. Par cui ch'al á vignái: alètimp 
di pensá al solfato. Par cui ch'al a la fortune di 
vé un pòc di vert, al è timp di planta. 

I afs di Pevarute 


E jere une volte une frute ch'e si clamave Pe- 
varute, ch'e viveve intun picul pais dongje dal 
bosc. E jere basse, grasse, cul cúl infòr, il nas 
a patate e cence dincj. Cun di pui e jere garbe 
come l'asét. 

Une matine d'Unvier Pevarute e partis di cjase 
cun 6 úfs par lá a vendiju al marcját. Ma par 
strade e cjate une besteate: un ors plen di fam, 

che si jere sveát dal letarc e al zirave par ciri di 
mangja. Ma il bosc al jere incjemò dut inglacát: 
dome cualchi petaròs e cualchi gardelin al sal- 
tave ca e la par ciri semencis. 

Viodude Pevarute, biele grassote, l'ors le cjape 
su di pès e le puarte te sò caverne. Pevarute e 
cir di difindisi, i da ju pachis tal cjáf e pidadis 
te panze, e e berle tant fuart, fin che un spicot 
di glace si distache dal sofit e al cole tal cjaf 
dal ors, che al mür a colp. 

Pevarute e reste cussi parone de caverne e, Zi- 
rant par ca e par lá, e cjate par cjere un batec. 
Lu cjape su e cun chel par cas a tocje un Of. 
Jé e jere plene di fam, par vé consumadis tan- 
tis energjiis ta la barufe cul ors. Juste in chel, 
dal Gf — PAF! — e salte für une sope di dindi, za 
cuete e profumade, che jé e fas fúr intun lamp. 
Pevarute e capis cussi che il batec al è magjic e 
ch'al fas deventá vérs ducj i siei desideris. Pe- 
varute alore, dute contente, e torne a cjase di 
corse cui 5 dfs che i son restáts. No viót l'ore 
di sodisfá altris desideris: e varès volút deventá 
biele, vé i dincj, jessi plene di bécs, fa un viac, 
cjatá tancj amis, magari ancje un moròs (miòr 
se al veve ancje ¡ bécs). 

Pense che ti pense, e tocje cu batec 4 dfs: cul 
prin — PAF! — e devente bielissime; cul secont 
— PAF! - i cressin i dincj; cul tierg — PAF! - la 
cjase si jemple di bécs; cul cuart — PAF! - a ri- 
vin tancj gnüfs amis a fa fieste. 

L'ultin df, Pevarute a lu plate dentri de cassele 
da l'aghe dal water, par tignilu di emergjence, 
ch'a no si sa mai. Par sigurece e lasse tal bagn 
ancje il batec. 

Te confusion de fieste, però, e finis par dis- 
menteasi dal Gf. E cuant che, sot sere, prin di 
lâ a durmi, e va a pissá e e tire l'aghe, il water 
si intase. 

La di dopo, alore, e clame l'idraulic. Chel al 
vierc i tubos e al cjate l'üf. E sicome ch'al à 
fam, i da une biele netade e lu mangje. Ma in 
chel si ingopede sul batec magjic di Pevarute 
e al cole. E intant ch'al cole ju, i scjampe dit 
"Mierdute!". PAF! 

E cussi, cuant che Pevarute e va dentri tal bagn 
a viodi ce fin ch'al veve fat chel ostie di idrau- 
lic, al so puest e cjate nome un biel grumut ma- 
ron di... 

Al fradi de Bepi 


Al è zent in stu mondu ch'a a la furtuna d'avèir 
"na marcia in pi. Gno fradi, Bepi Giust al è un 
de chei. Grassie al fatu che prima al gestiva un 
negossiu de feramenta, lá ch'al ziva dut al paèis 
a servissi, ma pi de dut grassie a li so qualitás 
de musicista, cantante e la braüra da savèr in- 
tratigni la conpania cun 'na quantitat de sin- 
patia contagiosa e rara, al é cunussut da dus. 
Infati id, che suoi sid fradi: ai fat 'na bela carie- 
ra militar, ai 'na laurea, suoi cavalier dela Repu- 
blica e del Vaticanu, sensa conta che suni l'or- 
gano tala nuostra glesia da pi de sinquanta ais, 
ciati despès zent dela nuostra, ch'a me dis: “Al- 
bano chi ?”.E iò: “Suoi al fradi de Bepi Giust”. 
“Ahh, al fradi de Bepi, adès ai capit”. 

Chistu a dimostrassiòn che la sinpatia, la vita 
social e... la marcia in pi a valin, qualchi uolta, 
pi de dutis li scuolis e i titui de cavalier. 

Suoi sigur che quant ch'a vignara la me ora, San 
Pieri a me dira: “Albano chi ?”. Ma basta che i 
disi:” Suoi al fradi de Bepi " e a me fara passa. 


Albano Giust (Cordenons, grafie local) 

1915-2015 
100 agns de Prime Vuere Mondiál 


Ai 24 di Mai dal 1915 l'Italie e declarave 
vuere a l'Austrie e a scomencavin lis ope- 
razions militars. 

Cuant ch'e jere scomencade la vuere in Eu- 
rope, un an prime, l'Italie si jere clamade 
für. L'Austrie e veve clamât al tradiment, 
par vie che Austrie, Italie e Gjermanie aro- 
mai di une vintine di agns a jerin aleáts. 

Ma la realtát e jere avonde plui compli- 
cade, parcè che l'Italie in efiets e veve 
bogns rapuarts cun l'Inghiltere e no tant 
bogns invezit propit cu l'Austrie, consi- 
derade il nemi storic e cuasi naturál da 
l'Italie. 

E a dimostrazion di chest, za angs prime 
de vuere l'esercit talian al veve proviodüt 
a rinfuarcí lis fortificazions in Friül e in 
Venit e a fini la costruzion di feroviis, in 
prevision di une vuere a Est. 

Daúr l'opinion dai grancj comandants ta- 
lians, la vuere e varés vit di durá avonde 
póc, cul sfondament de linie di difese dal 
mucs sul Lusing e une ipotetiche avan- 
zade viers Viene. 

Ducj a san cemút ch'e je lade in realtát: lis 
operazions a son duradis passe tré agns, 
fin ai 4 di Novembar dal 1918, a son cos- 
tadis milions di muarts e di ultin il Friül al 
è stat ridot a un grant camp di distruzion. 
Cence bestiis (recuisidis), cence semencis 
(mangjadis), cence stradis ni puints (dis- 
truts), cence fabrichis, cui cjamps lassáts 
a slas, cun tancj zovins muarts o invalits 
e cuasi 14 mil vuarfins, a la fin de vuere 
ai furlans a restavin nome dòs stradis: la 
fam o l'emigrazion. 

E no jere inmò finide. Parcé che dopo a 
vegnará une lungje ditature e une Seconde 
vuere, inmó piés de Prime. 


+E GL 

La cjavale pomade 


Inte Tor al jere za un grant cidinór, 
dome i pôi tal riul a sfruiavin fra di lór. 


Chei cjavai fuarts de Normandie 
a mangjavin dopo une di di fadie. 


Cun mé mari e jere, salvadie, la cjavale lá insom, 
nassude ancje jé tra pins e mar, come il so om, 


jé e veve ¡ sbrufs dal mar tes naris 
e ta lis sós orelis sveltis lis vosadis. 


Mé mari e stave poiade li di jè 
e, plene di ansie e sot vòs, i disè: 


“O cjavalute mé, nol é tornat 
chel om che tu tu as puartát; 


tu che di lui tu capivis la peraule e il mot; 
tu sas che alalassat un vuarfenut di bot; 


il prin fi di chei vot che o ai 
e che inmò no ti a vuidat mai. 

Tu che tu puartis cun te l'uragan, 
ti prei, ubidis ae só piçule man; 


tu che tu ás tal cúr la aride marine, 
scolte, ti sconzuri, la só vós frutine”. 


La cjavale e voltave la só muse scjarnide 
viers di mé mari che e diseve plui avilide: 


“O cjavalute mé, mé biele pomade, 
la anime dal gno om no je tornade; 


Jo o sai il ben che tu tu i volevis fuart, 
cun lui tu jeris dome tu e la só muart. 


O tu, nassude fra lis ondis e la bore, 
tu tu ás tignút tal cúr ché grande póre. 


Sintint la brene lente inte cjavece, 
il to cúr a bateve cun plui sveltece; 


tu tu seguitavis biel planc la tó strade 
par secondá inte muart la só jentrade”. 

Il cjaf lunc e scjarnit de cjavale al jere lì, 
dongje de muse biele di mé mari tal so vai. 


“O cjavalute, tu tu sas, nol è tornát 
chel om che culi tu mi ás puartát; 


oh, cualchi peraule lui a vara proferide púr 
che dí tu no tu sas ma tu tu capissis di sigür! 


Tu tu vevis la brene vierte te cjaminade, 
e dentri tai toi voi ché grande vampade, 


cun lis tonadis intes orelis, cetantis! 
tu tu seguitavis la vie sot lis plantis; 


tu tu lu as puartát sul tramonta 
par fanus sinti l'ultim so fevelá”. 


Jé e steve atente dute disdegnose; 
mé mari le abraçà cun tante gose. 


“O cjavalute, o cjavalute grise scure, 
cui che nol torne e mena la to braüre! 


A me tu tu puartaris cui che mai plui al tornara! 
Tu foris tant buine ma, par sigür, no di cjacara. 

Cualchidun no olse, tu, puare, no tu sás come, 
oh, ma tu tu ás di dimi chest, une robe dome. 


Chel om che lu a copát tu tu lu as vidút, 
si, si, al è ca cun te, ta i toi voi imprimüt. 


Cui forial? Cui isal? Un non ti vuei di, 
tu fasimi un mot; Idiu nus dará di capi”. 


No mastiavin plui la blave cumò chei cjavai; 
a durmivin e si impensavin dal cors dai rivài. 


Cui lor cucui lizérs la paie plui no le pestavin, 
a polsavin, e dal ciul des ruedis si insomeavin. 


Mé mari ta ché grande pas e alcà un dèt 
di buride, 
e disè un non...e si jeva alte une grande 
sgagnide. 


Giovanni Piredda (traduzion de poesie “La ca- 
valla storna” di Giovanni Pascoli) 

S. Justin Martar 

S. Marcelin Martar 

S. Carli Lwanga e compagns Martars 
S. Quirin Vescul e Martar 

S. Bonifaci Vescul 

B. Bertrant di Aquilee Patriarcje 
Corpus Domini 

S. Medart Vescul 

S. Efrem Diacun 

B. Indri di Bolzan 

S. Barnabe Apuestul 

Cúr Sacri di Jesü 

S. Antoni di Padue Frari 

S. Liseu Profete 

S. Proto di Aquilee Martar 
S.te Justine Vergjine 

S. Rainir Remit 

S.te Marine Vergjine 

S.ts Gjervás e Protás Martars 
S. Silveri Pape 

S. Luis Gonzaghe Gjesuit 

S. Nicét di Aquilee Vescul 

S. Josef Cafasso Predi 

S. Zuan Batiste Martar 

S.te Eurosie di Jaca 


Fieste de Republiche 


S. Josemaria Escriva Predi 

S. Ciril di Alessandrie Vescul 

S. lreneu Vescul 

S.ts Pieri e Pauli Apuestui 

S.ts Prins Martars de Glesie Romane 

Il strolic dal Barbe Zuan 


Al continuará il boom dai centris comerciái. A 
restaran vierts 365 dis al an, 24 oris su 24 par 
incentivá lis venditis e fa zirá l'economie. Ancje 
i predis si rindaran a l'evidence e a fasaran la 
messe di Nadal tal prin plan dal Citat Fiere, 
tra il scafál des mudandis e chel des scarpis di 
gjinastiche. 


Par semplificá la vite dai talians, dopo il model 
730 precompilát spedit a cjase, il guvier al man- 
darà daurman a cjase anche la spese za fate, 
dome di paia. Se a un no i coventin lis patatis o 
al vòl cambiá marcje di deodorant, baste ch'al 
visi prin dal 31 di Mai di ogni an. 


Dopo i gravissims cás di coruzion vignüts für 
tai lavórs di Expo 2015 a Milan e dal Mose a 
Vignesie, la magjistrature e risolvarà une volte 
par dutis il probleme des infiltrazions mafio- 
sis: i imprenditòrs ch'a volaran partecipa a une 
gare di apalt, a varan di fasi fa dal capoclan plui 
dongje une declarazion di no vélu mai cogno- 
ssüt ni bussát. 

ll manifest dal mès 


Lis zornadisdi Jugn a son lis plui lungjis dal an, 
parcè che ai 21 dal mès al cole il solstizi di |s- 
tat: il soreli al jeve aromai a cuatri e mieze di 
matine e al va jü a dis di sere. E profitant dal 
cjalt e dal lusór, la int e va vulintir ator par sa- 
gris o pai ambients: citáts e país si svein. 


Timp: la prime metát dal més, par solit, al è biel 
timp; ma viers la fin (la Mari di sant Pieri) a ri- 
vin burlacs, tempiestis e ancje trombis di aiar, 
par vie che il grant cjalt ch'al comence a riva, si 
scuintre cui ultins colps di frèt de Vierte. 


Il sant dal més: sabide ai 13 si ricuarde sant 
Antoni di Padue, un dai sants plui cognoss- 
üts e amáts ch'a sedin. Animát di grande fede 
e cuntune straordenarie capacitat di fasi capi 
de int, al jere un frari francescan origjinari dal 
Portugal, vivút tal Dusinte. Par di il vér, lui sul 
imprin al voleve la in Afriche, cun ché di ciri il 
martueri par man dai “infedéi”; ma une volte 
rivat in Italie, inmò zovin, Francesc lu incarga 
di predicjá e di insegná. Al viaza tantissim e al 

fo ancje in Friúl e a Glemone al è il plui vecjo 
convent fondát in so onòr. 


In taule: sicome che lis zornadis si slungjin, si 
fas plui ativitát e par consecuence si mangje 
ancje di plui. Alè puest par pietancis di ogni 
sorte; ma soredut al è il moment just pe cjar in 
gridele. Pomis: piercui, baracocui e armelins 
in cuantitát. 


In famee: cui ch'al à cjamps, al à un grant ce fa, 
pal tai dal forment e di altris cereài. Cui ch'al à 
fruts in etát di scuele, al à il probleme di pen- 
sa cemüt tigniju, parcè che la scuee e finis, ma 
lis feriis a son inmò lontanis. Lis soluzions so- 
litis a son i centris estifs parochidi o comunai, 
o i nonos. A scomencin lis sagris: tigni di vo- 
li il tacuin. 

Vig ji Pale e il puieri 





Vigji Pale al è un bráf frut, che però nol veve ni- 
ssune passion di studia. 

Un di al cjape su la borse di scuele e al partis 

di cjase par lá a scuele. Par strade, une gjate 

lu viót a passa e svelte svelte i salte dentri de 
borse e i mangje dute la mirinde. 

Dopo un pòc Vigji Pale al cjate un pinguin dis- 
tirât par cjere. AI è málmetüt, parcè ch'al jere 
rivat dal Polo Sud suntun iceberg 

fin sú pe Ledre; ma al jere pa- cÇ 
ssât framieç lis turbinis de cen- 

trál idroeletriche e al jere sal- k 
tat für dut masenat. Vigji Pale 3 
al cjape dúl e lu met dentri 

de borse di scuele. Ma vie 

pe strade la gjate e profite | 

da l'ocasione e si mangje il 

pinguin intun bocon. Viodint ` 2 
la borse a movisi, Vigji Pale al | 
cjape un spac di chei, al bute la borse —, 
te Ledre e al scjampe vie di corse. À 
A fuarce di cori, si cjate dut intun mo- 

ment devant di une bolp, une bestie triste e agre- 
ssive, cu la bocje sporcje di sanc par vé apene 
mangjade une gjaline. 

Vigji Pale al cjape póre, al cjol sú un grum di 
claps e ju tire intor de bolp, ch'e cole par cjere, 
fasint fente di jessi muarte. Chel biát di frut | va 
dongje par controlá, ma jé e salte sù di bot, Vi- 
gji al pete un salt, al sbrisse, al bat il cjaf sun- 
tun clap e al piert i sintiments. 

Alore la bolp i va dongje, ma cuant che za e je 
cu la bocje vierte pronte par mangjalu, dal bosc 

e salte fúr di corse une cjavale, ch'e cjape sú 
Vigji Pale cui dincj, lu cjame su la schene e lu 
puarte vie. 

Cuant ch'a son al sigür, la cjavale, une biele bes- 
tie che si clame Lea, | fas viodi il so pigul, un 
puleri ch'alèferit di une cate e ch'al á dibisugne 
di jessi judát. Alore Vigji Pale i fasse la feride 
cu la sò maiute e lu salve. Cussi, par ricogno- 
ssince, la cjavale e mene Vigji Pale a scuele. 
Ma cuant che al jentre in classe (tart, cence 
borse dai libris e miec crot) il professór i met a 
colp une note sul regjistri. “No ai mai sintút une 
scuse cussi assurde” i dis il professòr. 

Il gue 


Il gue al passave 

e al sberlave: 
Ombrenis... curtis, 
feminis, o soi ca! 

Al clamave 
barbotant dilunc vie 
cence rispueste. 

Al cjaminave 

par trois 
dismenteats 

olmis 

di un timp passát, 
di ombris slambradis 
tai borcs, 

rivocs dolcs 

tal cdr. 

Restat sòl 

in compagnie dal vint 
cui voi di un frut 

al contave lis stelis. 
Al lassave 

une ombre lungje 

e cidine 

di siums, di ricuarts 
za láts in fum 

come un pugn 

di polvar 

tra lis mans. 


Egle Taverna (poesie premiade al Concors Na- 
zionál di Poesie “Vie della memoria”, Sulmo- 
na 2013) 


Il contaden 


Si sint un contaden 

al è legri, dolç e tant nenen. 

Cuant i soi impegns i lassin timp cussi tant 
al va inte la sò cjase 

in un puest di incant. 

Al è tra ragns e sarpintei 

e al passa | soi moments plui biel 
cui ricuarts che i stricjin il cdr 

e al pense al so passat 

e al smicje il so futúr 

dula che al esist un afiet impuartant 
di une frutate che ven di lontan. 

Al cressi simpri plui chel amòr 

che nol domande nuie 

ma ju fas sinti simpri miór. 

No son suspirs e no bussadis 

ma nome di fúr vie cjaladis 

e peraulis deliziosis, ma no trop 

e in tal cuel un grop 

ogni tra che si lassin 

par torná ognidun a la sò vite. 

Ché di lui e je votade al Signór e a la sò int 
par juda la cuál done dut il so timp. 

Di sot chei vistits al poca un cür di fantat. 
Nol è a câs che so pari 

che i voleve un ben di vita 

e lu sustigniva in dut, 

lu clamàs "il gno frut”. 


Elisabetta Gabbana 

La vere storie di: ce fás tu? 


Dante Alighieri, intor dal 1304, al smirave di 
scrivi un libri, dulá che al voleve dimostrá che 
oramai la lenghe latine e jere superade e che al 
servive un gnúf lengac comun par dute Italie. 
Cussi si € metút a zirá par dutis lis regjons cja- 
pant note dai dialets che si fevelavin, ancje se 
dentri di sé lui al veve za dicidút che la lenghe 
plui juste e veve di jessi il so elegant florentin. 
Une zornade che al veve di la fin in Istrie, vi- 
gnint di Aquilee alè passat ancje par Cormòns 
cul so biel cjaval neri. Par altri, in chè zornade 
al viodeve che la sò bestie e jere masse strache 
di cori par chés stradatis e ancje lui al veve pre- 
mure di fermási parcè che al veve sen di dis- 
cjariá il so cuarp. 

No savint dulá la, cjaval e cjavalir, si fermin 
dongje di une cjasute che e veve fir la aghe di 
bevi pes bestiis e cussi lui al profite subit e si 
scrofe un póc plui in bande par fále, parcè che 
nol podeve propit plui tignile. 

“Ce fas tu?”. Une vòs gruesse e rabiose daúr di 
lui i fas cjapá ancje pòre e nol rive nancje a fi- 
ni il lavòr che al stave fasint. 

“O che tu voi, nun vedi che sto cacando?”. 

“E tu as di fále propit intal miec dal gno ort, 
brut pandolo! Viodilu li, cun chel gabanot fin 
tai pits e cun ché scufe sul cjaf, tu mi someis 
il diaul! Di dulá saltistu fúr?” 

“lo nun ti capisco, bon omo”. 

E intant par netási il so daúr, al creve vie dòs, 
tré manadis di fueis grandis di salate e di lidric 
dal ort. II contadin al tire ju cuatri porconons 
par sot ma al rive però a tratignisi, pensant ce- 
mat che al podeve svindicasi. 

“Ma viót tu chel brut snacaiós che al ven de ci- 
tat! Ma lu sistemi ben jo...”. 

“Sint un pòc, mestri, astu di mangja alc? Jo o 
soi il paron de ostarie e la mé femine e je cjar- 
gnele e e je ancje brave in cusine”. 

“O che tu dici, villico, o come tu parli, sei mi- 
ca straniero?”. 

In ché volte il contadin cuntun ninin di fanta- 
sie si fas capi cui moviments, e cussi Dante al 
decit di fermasi a gusta ca di lòr. 

“Chissa questi bischeri che porcherie mi da- 
ran da mangiare, e che vinaccio mi faran bere”. 
Imagjinàsi: i presentin su la taule il frico cu la 
polente rustide, salam cuet te cinise e bruade 

cul muset; naturalmentri il dut bagnát e resen- 
tat cuntun fiasc dal nestri famòs vin tocai, che 
za in chei timps al veve cuindis-sedis gráts. 

E cussi e je lade a finile che Dante si è fermât 
la par doi dis. Par altri, ancje se la storie no lu 
conferme, al somee che propit a Cormóns, cul 
bevi il nestri bon vin, Dante Alighieri al vedi 
scomencat a vé lis primis visions dal Infier, dal 
Purgatori e soredut dal Paradis. 

Benon. A la fin, lui si decit di parti e daspó vé 
paiát il cont, l'ustir i regale ancjemó un fiasc. 
| parons de ostarie lu saludin e a riducin par 
sot, parcé che a an podüt finalmentri svindicá- 
si di chel macaco presuntuós. 

Di fat chel vin che a vevin regalat a Dante, al 
jere si di produzion proprie, ma in realtát si tra- 
tave di dós pissadis fatis dal paron e de parone 
de ostarie. Cuissà ce bon odór e savór che al 
vara vòt! 

Dopo di inchevolte al è nassút il famòs prover- 
bi furlan: “Par cognossi un Cormonés al vòl un 
an e un més, e dopo vélu cognossút, no lu ve- 
ssio mai viodüt!". 


Renzo Turus (Cormóns) 

La lavandere 


Dopo vé tirát fúr de lissie di cinise dute la blan- 
cjarie e mitude intune podine sute, la cjape su 
cu lis mans sglonfis e plenis di crituris a sun di 
lissiis... Po e va a resentá intal riul di aghe co- 
rinte dongje cjase. Su la rive, al è il lavadór di 
piere fermat inte tiere, poiat in pendence sore 
doi pai di len. In zenoglon su la bree si met la 
lavandere e e scomence a Slargja i bleons inte 
aghe limpide. Il vint ju sglonfe tant che velis di 
barcje e cuant che a colin inte aghe, jé ju tire 
e ju sbat sul lavadér. 

| uceluts che a son framieg dai sterps de rive, 
si spaurissin sintint chés sclopetadis e a svolin 
vie fasint un davoi. La lavandere e rit par véju 
spaurits cence dan. E resente, e sbat, e strice, 
fin che la blancjarie e mande fúr la aghe clare. 
Infin, tal zei alèdut cjandit e profumát. 

E va la lavandere cu la sò cjarie dilunc pal troi 
de braide, e va a slargjá sui filistrins, tignúts alts 
de forcje, dute la blancjarie che e svolete par 
aiar spandint dut il so profum di lissie. 


Angela Del Bianco (Sarvignan) 

l STORICS A DISCUTIN SE CHÉ 
SU LA BANDIERE DAL FRIÜL € JE 
UNE ACUILC O UN GRIFON... 


E TU ce wistu 7 _ DI cendr cne 
€ SYUALE , AL A DI SEI 
N UN PINGUIN... 


AAA 
ga, 

S.te Ester di Babilonie Regjine 
S. Oton Vescul 

S. Tomas Apuestul 

S. Liodòr di Aquilee Vescul 

S. Antoni Zacarie Predi 

S.te Marie Goretti Vergjine 

S. Claudio Vescul 

S. Adrian III Pape 

S.te Veroniche Muinie 

S. Piu I di Aquilee Pape 

S. Benedet Abát Patron d'Europe 


Il Perdon di Barbane 


Patrons 
dal Friúl Vignesie Julie 


S.ts Ermacure e Fortunát Martars 
Dedicazion de Basiliche di Aquilee 
S. Camil di Lellis Predi 

S. Buineventure Vescul 

La Madone dal Carmél 

S. Lessio Rimit 

S. Fidri Vescul 

S.te Rine Muinie 

S. Elie Profete 

S. Lauring di Brindisi Frari 

S.te Marie Madalene Dissepule 
S.te Brigjide di Svezie Muinie Patrone d'Europe 
S.te Cristine di Bolsene Muinie 

S. Jacum Apuestul 

S.ts Ane e Joachin 

S. Aureli Vescul 

S.ts Cels e Nazari Martars 

S.te Marte di Betanie Dissepule 

S. Pieri Crisolic Vescul 

S. Ignazi di Loyola Predi 

Il strolic dal Barbe Zuan 


Aromai il guvier nol sa plui di ce bande sbati 
il cjáf per ciri í bécs ch'a coventin par ridusi il 
debit public. L'ultime risorse e vegnara dai or- 
lois. Sicome che ogni volte che si cambie l'ore, 
a Marc e a Otubar, si sparagnin milions di kilo- 
watt di energjie eletriche, si decidara di intro- 
dusi ancje la miezore ilegal a Jugn e a Dicem- 
bar e il cuart d'ore clandestin ogni ultin dal més. 


L’Udinés e je simpri plui Di Natale-dipendente. 
Par garantisi la permanence in serie A par altris 
20 agns, la societát e metara Totò in ibernazion 
sot azòt licuit, par tiralu fúr dome la sabide di 
sere, prime des partidis, cussi al podara conti- 
nuá a segná fin al 2035. Pai agns avigni, i di- 
rigjents a discutin su la possibilitát di clonálu, 
come la piore Dolly. 


In di di vué si fas dut vie internet: cognossi int, 
viaza, compra, lavorá, zuià di bégs, fà l'amór... 
La di ch'al vegnara un black out di chei grancj, 
la int no savara nancje plui cuant ch'e a di la 
in gabinet. 

Il manifest dal mès 


Une volte chest al jere il mès plui indicát par 
lis pratichis religjosis e devozionáls: si fasevin 
processions pai país, si lave in pelegrinac o a 
visita i santuaris, profitant che i grancj lavórs 
dai cjamps a jerin finits e che il timp sut al jere 
adat a metisi in viac. 


Timp: Lui al è un més cjalt e par solit ancje sec, 
sicheduncje i vòl tignüt bagnát spes il zardin e 
lis plantis, cui che lis a. 


| sants dal mès: domenie ai 26 si festezin Joa- 
chin e Ane, gjenitòrs di Marie e duncje nonos di 
Nestri Signòr. La lòr storie e somee une flabe: 
lui al jere un sacerdot e jé la sò femine, int sem- 
plice e oneste. Diventáts vecjos cence vé vòt 
fruts, a vevin za mtút di bande ogni sperance. 
Ma une di ur parè un agnul par diur che e sarès 
nassude Marie. Par ringraziament, a decidaran 
di puartá la frute tal Templi, par consacrále a 
Diu. Joachin e Ane a son subit státs vúts a cjár 
de int, che ju à simpri viodúts come doi di lór e 
che ur vodavin in protezion i fruts, par ch'a cre- 

ssessin sans e sigúrs. Ane in particolár e jere la 
patrone des feminis ch'a dan di tete e des co- 
maris ch'a judavin il part. 


In taule: cul grant cjalt, si profite par meti in 
taule plats frèts, tant che persut e melon, mo- 
zarele, strachin, grandis insalatonis cun pomo- 
doros, ton e olivis, e vie indenant. Cul cjalt si á 
ancj di bevi di plui, ma no dai masse sot cui tais 
dal vin o cu la bire. Lassá di bande invezit i su- 
peralcolics, ch'a scjaldin e no gjavin nuie la sèt. 


In famee: timp di feriis. Cui ch'al a fruts picul 
al a miór il mar o la mont; ma par chei altris a 
son tantis bielis ocasions cul turisim alterna- 
tif: zira par discuvierzi pigui pais dismenteáts, 
la ator in biciclete o in moto, fa bielis cjamina- 
dis in montagne. 

I tré fradis de Val Aupe 





Intune cjase da la Val Aupe a jerin a sta tré 
fruts cul nono. Si clamavin Eugjeni, Rodolf e 
Ursule. A vevin un grum di bestiis ch'a vivevin 
cun lòr, te stale o te cort: un purcit, une cjavre, 
une bolp, un cjaval e un unicorni. 

In famee, a di la vere, no se passavin tant ben. 
Massime il purcit al creave problemis, parcè che 
bisugnave dai di mangja plui di ducj, ma no 
'nd jere avonde. Cussi 

aun ciert moment lu 
coparin cuntune 
grande mace 

di fier e a faserin une grande fieste, dula ch'a 
mangjarin salams, musets e luianiis. 

Ma al nono, che nol jere usát a mangja tant, i 
vigni male, stant che al jere par muri, al clamá 
i tré nevòts dongje dal jet e a ognidun di lór i 
lassa une robe, racomandantjur di lá a ciri for- 
tune. A Eugjeni i lassà une mape, a Rodolf un 
baston e a Ursule une pivete magjiche par fa 
vuarî lis bestiis. Cussì la di dopo i trê fruts a par- 
tirin, menantsi dadr ancje lis bestiis. 

Eugjeni, compagnát de sò cjavre, al riva intune 
isule, indulá che il nono i veve pandút ch'al 
jere un tesaur platát sot cjere. Dopo vé zirat su 
e jú cu la mape, al cjatá un grant baúl magjic, 
plen di aur; lu cjamá su la schene de cjavre e 
cun chel al torná a cjase e al fasè vite di siór, 
fin cuant ch'al fini ducj i bécs e al tornà puaret. 
Rodolf al cjapa su il baston e al parti ancje lui, 
insiemi cu la bolp. Cjamine cjamine, a rivarin 
indulá che al jere soterát un vecjo drác, che si 
diseve ch'al ves platát un tesaur une vore parti- 
colar. Rodolf e la bolp a sgarfarin cul baston e 
atirarin für un pac di matitis. A "nt cjolerin une 
e a disegnarin un salam, che di bot al deventà 
vér. Cussi a capirin che lis matitis a jerin magji- 

chis. Alore a tornarin a cjase e par dute la vite 
a continuarin a disegná robis di mangjá e a de- 
ventarin passúts, fin cuant ch'a petarin un ton. 
Ursule e cjapa su la pivete e e parti in compa- 
gnie dal cjaval e dal unicorni. Ma dopo un par 
di dis ch'a viazavin, l'unicorni e il cjaval a ta- 
carin a cuestioná par cui ch'al jere il preferit di 
Ursule. Biel barufant, il cjaval al feri l'unicor- 
ni cuntun muardon; la frute e sunà la pivete e 
l'unicorni al vuari. Il dì dopo lis dôs bestiis a 
tornarin a barufá. Cheste volte l'unicorni a im- 
pira il cjaval; Ursule e tornà a suná la pivete e 
ancje il cjaval al vuari. "E cumó vonde!” ur ziga. 
Ma dongje culi, daür di un falar, al jere il paron 
di un zoo che, viodintle a fà chest truc, le clamà 
a lavorá li di lui, par curá lis bestiis maladis. E 
cussi Ursule e deventà un famós veterinari. 

La zena dal purzit 


Di für '| è frét! 

"| è ché ariuta che ti beca li’ uarelis. 
Ti stuziga la voia di ché biela taulada, 
tal cjaldut, la sot. 


Biei plats e pignatis cjaldis, 
van sü e jü par ché scjaluta. 


Profums e maravedi, corin par dut 

e van a platasi soto da tenduta dal lampadari. 
Somea cuasi che stedin li a puesta, 

par fánus plasé. 


Diventin mats a viodi viarzi dutis chés butilis, 
...una miór di ché altra. 


La broca, i suros, li' etichetis, 

son dutis robis vivis, 

jan la sò storia e nus la contin o almancul, 
a noialtri nus par cussi. 


Sin come ta un cine, ma no a cjalálu, 
sin dentri, a fálu. 


| caliz che si tocjin, fan chel sun 
di cjampana di cristal... 

cuasi un mi bemòl che dopo, 
'| è taponát dal rumór dal vin. 


E si, ancja lui suna cuant che cola inta taza, 
fas un sun particolar, vif, gnòf, biel, 
'| é come una ‘sinfonia’, che sintin cjanta cui vòl. 


Tazis cul cuel lunc, ampolis a bala, 

bicirins come vignardi. 

Dentri, licuits divins a sgurlin slicant sul veri, 
cjalin chei colòrs, nasin chei profums, 

che nus fasin rondolá la lenga di plasé. 


E tal reonzi chel plui bon, prima di bevilu, 
gjoldin ancjamò un momentut ché bufulutis, 
che gotis lustris e luminosis, chel vinut rotont, 
piturát dal soreli e suiat intal ròl. 


Blancs trasparents o neris penz, no impuarta. 
Nasin e zercin cuntuna passion 

che sot vòs, plancut, senza acuarzisi, 

nus si spalanca ancja al profont dal cúr. 


Si ricuardin di cuant che jerin fruts, 
dai moments biei, 

sintin i odòrs e i savòrs di una volta; 
la tiara dal ort, li” plantis salvadiis 

che si cjatavin tai cjamps, li’ rosis dal bosc. 


Cjacarant da nestris robis, a nus par di sinti 
l'odòr da zocia che brusa tal fogolar, 

al cjalt da cusina, l'umit dal partafür, 

al rumòr di cualchedun che cjacara 

sot dal puartin 

ochel dal vin che bol inta cantina. 


'| ë una roba di no crodi, sin duc contents! 
Sin come imbambinits, vin l'aga in bocja 
par zercjá chel miez crudighin cui fasul. 


Tal fun e tal vapór, nus par di insumiasi... 
e viondin al purzit a tocs, su la brea 
e su la vintula. 


Una gota di ueli sul mignestron, una fetuta 
di polenta, un crust di pan biscotat, 

una gratatuta di pevar, un spic di al... 

e nus par di sualá! 


La tovaia ja ormai qualchi magluta, 
ma samea simpri plui biela, dut sula talua 
par bon. 


Al plat cu li’ talis, '| ë come un ricam 
di uncineto. 

Un silenzio di preiera, si inzopeda intun urlo, 
cuant che riva '| sanane che, furbo furbo, 
si platava ta un cjanton da pignata. 


E ridin di contentezza ... ze buini robis! 


Cjacarin di lavòr, di famea, di ridi. 
di balon, di musica e di feminis. 


Si pensin che chist mangja 

'lèstat di sigúr inventát tal nestri passát 
plui antic, 

magari ta miseria. 


E cumò noialtri, che par solit a sin plens di dut, 
gi uarin tant ben che mai. 


Son robutis semplici che nus plas cocola, 
tignilis cont e stá cun lòr plui che podin. 


Li soto, cun chel ben di Diu, si sintin cussi siòrs, 
ma cussi siòrs, che no nus coventarès nuialtri. 


Cuatri frizis di purzit, dòs luagnutis 

cun chel cop di verzis vignút fúr da farsora, 
li’ patacjis in tecja... e dut al rest, 

planc planc si implenin di dut chel 

che podin desiderá e di chel che podin fá stá. 

E sin cjocs di sodisfazion! 
Stin simpri ben insieme, ma ca ju, a stin miór. 


Magari a cjasa li’ feminis, 
stuardi un póc il nas, ma '| ë simpri stat cussi, 
no bazilin trop. 


Quant che sin passüts di plasé e plens ta panza, 
in bocja, tai voi, tal nas e ta uarelis, 
... mitin su "| capot. 


In chel moment, dut si ferma. 
Dut somea finit... ze pecját! 


Prima di cjapá la puarta, butin un voli 
ta nestra anima. 
E li dentri, '| è ancjamó un bicirin di chei pizui. 


"Ma ze fastu li?" 


"A ti spietavi par diti, che ancja chist an, 
tu podis stá content dal to ami purzit!” 


Feliciano Medeot (Gurize) 

CU LA CRISI, IL GUVIEL AL A DT 
CHE ANCJE LS REG)ONS A AN 
DI FÀ SACRIFICAS... 


O SIN LIBARS 
DI SACQLIFACASI 
Di Besch 


FOLTUNE CHE IL 
FRIÜL ALÈ UNE 
EG)ON AUTO No ME 

Avost 


S. Alfons de' Liguori Vescul 
S. Eusebi Vescul 


Rinveniment des relicuiis 
di S.Stiefin Martar 


S. Zuan Marie Vianney Predi 
S. Svualt Re Martar 
Trasfigurazion dal Signòr 

S. Gaetan di Thiene Predi 
S. Meni di Guzman Predi 
S.te Taresie Benedete da la Cròs 
S. Lauring Martar 

S.te Clare di Assisi Muinie 
S. Rufin Vescul Martar 

B. Marc di Davian 

S. Massimilian Kolbe Predi 





La Madone Assunte 

S. Roc Piligrin 

S. Eusebi Pape 

S.te Eline Imperadore 

S. Marian Diacun 

S. Bernart di Clairvaux Abát 
S. Piu X Pape 

La Madone Regjine 

S.te Rose di Lime Muinie 
S. Bartolomiu Apuestul 

S. Ludui Re dai Francs 

La Madone di Czestochowa 
S.te Moniche Vedue 

S. Ustin Vescul 

Martueri di S. Zuan Batiste 
S. Faustine Vergjine 

S. Aristide di Atene Martar 


Patron de Diocesi di 
Concuardie - Pordenon 

Il strolic dal Barbe Zuan 


Par fa cuadra i conts, lis grandis potencis eco- 
nomichis a an inventát il truc di sglonfá il PIS 
(Prodot Interni Sporc, par talian PIL) metint 
dentri ancje i profits des ativitáts ilegals. Dal 
an passat, parsore da l'agricolture, da l'indus- 
trie e dal cumierc, a puedin conta ancje il la- 
vór a neri e la prostituzion. Continuant di ches- 
te ande, di chi a cualchi an a contaran anche 
i ragns parcé che a puartin vuadagn e lis caga- 
dis dai cjans (ma dome chés ch’a vegnin pes- 
tadis, sind no valin). 


Dopo i calendaris des feminis crotis, a varan 
grant sucés | calendaris dai lavoradòrs cui tacons 
tal cal. 


Nol è plui nuie di sigúr. Une volte a disevin che 
di fornars e di spizighets no si podara mai fa di 
mancul. Ma aromai cui prodots dietetics di une 
bande e cu l'incinisiment di ché altre, ancje il 
pan e lis cassis di muart a son in crisi. Di chei 
timps chi, l'unic mistir ch'al tire benon, alè 
chel dal disocupát. 

ll manifest dal mès 


Avost al jere il timp che i emigrants a tornavin 
cjase dal forest par passá lis feriis. Al jere duncje 
un moment impurtant dal pont di viste familiar 
(no par nuie i plui dai fruts a nassevin la pri- 
mevere dal an dopo) e dal pont di viste social, 
cu la comunitát dal país che si tornave a me- 
ti adun. Inmò in di di vué tancj pais a an man- 
tignút la tradizion di fa la Fieste dai Emigrants 
sot de Madone di Avost. 


Timp: l'Istât e tache a sfluri. La prime metát dal 
més al è inmò cjaldon e sut; ma po dopo a ta- 
chin lis ploiis e la sere cul frescut al è miór ti- 
gni su la schene un golf o une maie cu la ma- 
nie lungje. 


Il sant dal més: ai 28 al è sant Gustin, una dai 
cuatri Paris de Glesie (chei altris a son il fur- 
lan Jeroni, il pape Grivór il grant e il vescul mi- 
lanés Ambrós). Vivút tra la metát dal Tresinte 
e i prins dal Cuatricent, al timp dai Romans, al 
jere origjinari da l'Afriche. Di zovin al jere stát 
plen di morbin (e je restade famose une sò frase: 

“Signòr, dami la castitat, ma no cumò, spiete 
un moment”); ma dopo vé cognossút Ambrós 
al cambiá vite, al deventá un cristian convint e 
al combate cuintri lis eresiis. Par curiositát, sò 
mari Moniche, ch'e veve sbatút il cjáf di dutis 
lis bandis par cressilu di sest, e je festezade la 
di prime, ai 27. 


In taule: simpri bogns i plats frèts, ma ancje la 
Cjar lesse, ch'e a il vantac di no fá ingrassá. | 
fruts a son contentons: grandis mangjadis di an- 
guriis e di gjeláts. 


In famee: in Avost alèil boom des feriis, parcè 
che dutis lis fabrichis (chès ch'a son restadis) 
a sierin. Par cui che nol á tantis possibilitáts 
economichis, o che nol á tant timp, alè pussi- 
bil peró passá cualchi biele zornade in citát in 
pissine o tes tantis sagris di país. 

Boogy 


— Cemut stástu? 

— No tant ben... 

- Ti sint flap, ce isal sucedüt? 

— Al ë muart un miò ami, 70 agns; jer al è stat 
il funerál. La glesie plene! Un braf omp, onest e 
benvolút! A ièvignòt un infart zuiant a tennis... 
nolèstat nuie ce fa! Lu clamavin “Boogy” par 
vie che sul balá al jere il numar un. Ancje cul 
tennis al sa la gjavave benon. Simpri coret, mai 
robat un pont! Cun lui si rideve spes; nus pla- 
seve fà batudis e coionà. Cemit isal pussibul, 
d'improvis muri e lá vie cence nancje saludá! 
— Cussi a è la vite, al è dibant vai: si ven al mont, 
si vif... e a si môr! Nol reste che rassegnasi e 
preá il Signòr. 

— No sta tirani fúr, come il to solit, sants e Ma- 
donis, a son dutis balis, nol sierf a nuie prea! 
— Mandi - i dis sò sür, che no veve nissune voe 
di barufá —. O ai un impegno, o scugni la vie. 
E a siere il discors cuntune bausie... 


Dialic tra Caterina e Osvaldo Guerra (par ricuar- 
da l'ami Paolo Tomadini) 

Intal zúc dal spieli 


Intal zúc dal spieli 

incierte la mé part. 

Un riflès la ingrispe 

un stralusòr mi imbarlume. 


La lús che mi fische 

un vél di vert 

che si frache 

mi aparten indiferentement. 


Impiiti spieli 

di natural stralusòr 
e cun dolcece juste 
il gno vieli baticúr 


Mario Milanese (Mania) 

Il g Jat Lavadôr 
e la storie di no crodi 


Lussie, une biele frute cui cjavei colôr dal for- 
ment, e so fradi Meni a vivin intune grande cjase 
blancje cu la lôr famee e un gjat neri, clamât 
il Lavadôr. Une di il Lavadôr, inamorât di une 
gjatute, al scjampe vie di cjase. Alore Lussie e 
Meni a partissin par cirile. 

Dopo un pôc ch'a cjaminni, a viodin une cisile 
jentrâ tal so nit, sot dal tet di une cjase e i do- 

mandin: “Ástu viodút il nestri gjat?”. La cisile 

irispuint di no e i doi fruts a continuin il viac. 

Cjamine cjamine a cjatin un cjan neri, ch'al pi- 

sse suntun len. “Astu viodüt il nestri gjat?”. Ma 

ancje il cjan al rispuint di no. 

Rivats dongje dal mar, Lussie e Meni a intivin 

une foche ch'e sta mateant cuntun telefonin. 

“Podino fá une clamade?” i domandin. La foche 

e dis di si; ma fracant i botons, Lussie Meni e 

la foche si cjatin di colp sbatòts intun mont 

virtuál. Oh Signòr, al jere un telefonin magjic! 

Intal prin livel dal videozúc, a son tantis bestiis 

che si scuintrin tra di lór, armáts cui di mana- 

rie, cui di arc, cui di spade, cui di 

j mace e cui di lance. La foche 

p M) E no, ma Lussie e Meni a rivin 

| =" <a | adore di evitá ducj i colps, 

A a Pa fin che no passe une caroce- 

| DA . bonus. Cussi i saltin dentri 

L e a passin tal livel superiór, 
cence fasi eliminá. 

| Tal secont livel al è un farc ch'al 

cir di fâju cola dentri des sòs busis; ma 

Lussie e Meni a saltin di un puest a chel 

altri e a rivin a passá indevant tal tierc livel. 

Intant, tal mont real, un vecjut ch'al spassizave 
su la rive dal mar, al veve viodút il celulár aban- 
donát e dut content sal jere puartát a cjase, in- 
dulá che al viveve cuntune piore. Ma apene jen- 
trat, il vecjut al cjate la piore (che i plaseve bati 
la sflacje) sentade su la sò poltrone di piel. Alore 
i ven sù il deliri e i tire tal cjáf il telefonin, che 
si romp e a saltin ducj i botons... 

E cun chel, si impie a colp une lús verde, si 
vierg un barcon spazi-temporál e Lussie e Me- 
ni a tornin tal mont real. Ducj contents a corin 
daurman a cjase lòr. 

| fruts, apene rivats a cjase, a viodin lòr pa- 
ri cuntun scjatolon in man. “Ce isal dentri?” a 
domandin. Il pari lu vierg e cun grande mara- 
vee a Saltin für il Lavadór e une gjatute. Il pa- 
ri ju veve cjatáts tal zardin di une cjase vicine. 
“E vualtris doi, indulá sèso stats fin cumò?” ur 
domande il pari. 

"E je une storie lungje — i rispundin Lussie e 
Meni - di no crodi...”. 

Paris-Istanbul 


Strac dopo une lungje zornade di lavór e il 
sdrondená di ché vecje caroce “Paris-Istanbul” 
glacade e cence anime vive par baratá une pe- 
raule, o ai tirát la tendine e intun marilamp mi 
soi cjatat intal mont dai siums. 

“Passaporti, prego!”, une vosate par nuie gra- 
ciose, di colp si è impiade la lise mi soi cjatát 
in compagnie di altris viazadórs. 

No sai se o jeri dal dut sveát, ma a rimpet di 
me mi pareve di viodi la Madone cul so Bam- 
bin, chel cjavut cuntun voli scuindüt sot vie e 
chel altri biel viert che al cjalave dut ce che al 
rivave adore a viodi, cuntune manute al tignive 
cun paronance il so ben e nol distacave mai la 
só bocjute di ché risultive miracolose, ogni tant 
al polsave par tirá flat e po al tornave a gjoldi 
cence nissun fastidi. 

Ché frute mi à fate une bocje di ridi, viodint il gno 
imbarac, jo le ai cjalade cun rispiet e o ai pen- 
sát: ce isal di plui biel di cheste sene di amór. 
No je ricjece o bielece che e sedi plui grande!" 
Miec secul al é passát, o ai dismenteát il pès des 
valis, e lis lungjis oris dentri chel tren "Paris-Is- 

tanbul” ma no ai mai dismenteat ché Madone 
cul so Bambin. 


Pietro Cesca (ricuarts di migrazions, Mania) 


La liende dal fier di cjaval 


Une di Jesu al volè lá fúr des murais de citát 
par là pe taviele avierte. Il dissepul Pieri lu va- 
rès compagnát. Un ciert moment, su la strade, 
Pieri al viodè par tiere un fier di cjaval e cul pit 
lu sburtá in lá cun ande malegraciose. Inalore 
Jesu, sbassantsi lu cjapa su, lu meté inte sa- 
chete e al lé indevant cidin. 

Passant intun borc, Jesu si fermá denant de 
buteghe di un marescalc e al paron i domanda: 
“Trop mi daiso par chist fier di cjaval?”. Chel lu 
stimá e lu paia cuntun sesterzi. Fat l'afár, Je- 
su al meté la monede inte sachete e al seguitá 
la cjaminade. Di li a póc, passant devant di un 
che al vendeve pomis, al comprá un sesterzi di 
Cjariesis, che po al meté inte sachete e al conti- 
nua la cjaminade. 

La zornade e jere une vore cjalde, anzit di grant 
scotòr. No rivave une bave di aiarin, ni il zorná 
gaiarin dai uceluts. Il dissepul Pieri, plen di fam, 
sudát e strac al disè che al murive di sèt e che 
al veve la gole arside. Inalore Jesu al tirà für de 
SÒ sachete une grampute di cjariesis e lis bu- 
tà par tiere. Il dissepul Pieri si sbassá bramós e 
tal mangjális al gustà la lór deliziose frescjece. 
La arsure e la sét si morestarin. 

Jesu, simpri cidin, al butà par tiere ancjemó 
une grampe di cjariesis e Pieri lis cjapà su inmó 
sbassantsi. Cussi dilunc vie fintremai che durà 
la cjaminade, al fo un continui buta cjariesis 
par tiere e un continui rincurális. 

Finide la provision, Jesu i disè al dissepul Pie- 
ri: “Tu no tu as volút sbassáti une volte sole a 
racuei chel fier di cjaval, ma no tu as vude ver- 
gogne a sbassáti tantis voltis par gjavati la fam 
e la sèt cu lis cjariesis. Impare duncje che no je 
robe tant umile e di pòc valòr come un fier di cja- 
val, che no sei zovevule pes nestris dibisugnis”. 
Il dissepul Pieri, inalore, al domandá perdon al 
Mestri e al vai di cür. 


Mario dai Elars (Cividát) 

Setembar 


S. Egjidi Abat 

S. Elpidi Abat 

S. Grivòr il Grant 

S.te Rosalie Vergjine 

B.de Taresie di Calcute Muinie 
S. Zacarie Profete 

S.te Regjine Vergjine 


Nativitat de Madone 


S. Pieri Claver Predi 

S. Nicolau di Tolentin Predi 
S.te Teodore Martare 

Non di Marie 

S. Zuan Crisostomi Vescul 

La Sante Cròs 

La Madone Dolorade 

S.tis Vergjinis di Aquilee 

S. Robert Belarmin Gardenál 
. Josef di Cupertin 

. Zenar di Napuli Martar 

. Eustachi Martar 

. Mateu Apuestul e Vanzelist 
. Maurizi Martar 

. Piu di Pietrelcine Frari 

. Pacjific Frari 

S. Aurelie Piligrine 

S.ts Cosme e Damian Martars 
S. Vincens de’ Paoli Predi 

S. Venceslau Martar 
S.ts Gabrièl, Michèl e Rafaél Arcagnui 
S. Jaroni Predi 


Il Perdon di 
Madone di Mont 


B. Pauli VI Pape 

Il strolic dal Barbe Zuan 


A cause dal cambiament dal clime, ancje lis 
plantis e lis bestiis a son daúr a cambiá. Aro- 
mai in Friúl si viodin uciei esotics a fa il nit, 
plantis ch'a flurissin a Zenár e moscjins mai 
sintòts prime. Di cheste ande, al rivara il mo- 
ment che si puartaran a spas i crocodii e si lará 
a fa ecuitazion cui camèi. Par consecuence a 
cambiaran ancje i proverbis: “a camèl regalát 
no si cjale in bocje” e “il crocodil nol muart la 
man dal paron”. Cualchi probleme cun “croco- 
dil ch'al baie nol muart”, parcè che (come ch'al 
insegne il Zecchino d'Oro) nissun al sa ce vòs 
ch'e fas la bestie. 


A Setembar si torne a scomencá scuele. Cente- 
nars di miars di fruts di scuele materne (asilo), 
di primarie (elementar) e di secondarie di prin 
e di secont grat (medie e superiòr) a rivaran cui 
a pit, cui in machine, cui in coriere e cui in bi- 
ciclete, ducj cu lis lòr borsis plenis di libris e 
di cuadernis... e a tornaran a cjase, parcè che 
il personal docent (insegnants) e no docent (bi- 
dei) al fas siopar. 

ll manifest dal mès 


Setembar al fas un pocje di malincunie, par- 
cé che si jentre inte Sierade: finide l’Istàt, fini- 
dis lis feriis, finit il cjalt, scurtadis lis zornadis. 
Ma distès alèun mès biel di gjoldi, che si rive 
inmò a la ator cun plasè. 


Timp: chest més al è un póc mat, come ch'al 
jere so fradi Marc. Si alternin zornadis di biel 
timp e di soreli fuart, cun zornadis di ploie e di 
fresc; ma la temperature e je inmò buine e la 
nature in plene produzion. 


| sants dal mès: sabide ai 26 e je la ricorince di 
doi sants che in di di vué a son aromai scuasi 
dismenteáts, ma che une volte a jerin ben cogno- 
ssúts. A son Cosme e Damian, clamáts | “mie- 
dis anargiris”, ven a stái: i miedis ch'a lavora- 
vin cence fási pala. A jerin doi fradis zimui, vi- 
vúts in orient tal Dusinte, al timp des persecu- 
zions cuintri dai cristians. Il lòr nol jere dome 
un mistir, ma une vere vocazion, tant ch'a cura- 
vin la int sore nuie, intant ch'a predicjavin. Si 
capis che, intune epoche dulá che lis mala- 

tiis e jerin une cuestion grivie e i miedis a jerin 
dome pai siòrs, Cosme e Damian a jerin consi- 
derats doi erois. 


In taule: a Setembar pomis a pitinton: e je 
stagjon di milucs, pirucs, fics, sespis e uve. 
Par consecuence alèancje il moment just pes 
marmeladis, di doprá vie pal an. 


In famee: al è il moment di vendemá e di ti- 
ra ju milucs. Duncje alèancje une buine oca- 
Sion par i zovins e par cui altri che al voledi tirá 
un franc, par proponisi intai lavòrs dai cjamps. 
Cui ch'al à fruts in etat di scuele al sa ben che 
a tornin a scomencá lis lezions: al vul di com- 
pra cuadernis, borsis, colórs e dut l'armamen- 
tari. Cui che nol a fat inmò lis feriis, al è il cas 
ch'al profiti des primis dòs setemanis, che do- 
po tancj stabiliments balneárs a sierin barache. 

La Muart e il lf 





Intune vile ad òr dal Tiliment, a vivevin un puar 
e un pastór. A jerin amis fin di picui e ur plaseve 
passa il timp in compagnie, cjacarant e cjami- 
nant. Une di, jentráts intune vecje cjase bando- 

nade, a sintirin une vôs di abas. A lerin planc a 
planc jà pes scjalis scuris de cantine e, daúr de 
puarte in sfese, al lusór di une cjandele, a olma- 
rin doi personacs di vé pòre: a jerin la Muart e 
un lòf che a jerin daúr a fevelá tra di lòr. 
“Cheste e je la note des personis di cjapa” e di- 
seve la Muart. 
“Tu sás che no soi buine di lei. Cui sono | 
prins de liste?" al diseve il 1Óf. 

“A son doi: un puar e un pastòr. Tu ju 
cjatarás facilmentri, parcè che a stan 
dispès insiemi”. 

A sinti chès peraulis, ai doi amis ur 

vigni un spac e a lerin indaurman für 
de cjase. 
“0 vin di scjampa” dissal il puar. 
“Ma indula? A cjase nus cjataressin” dissal il 
pastòr. 
“In somp dal país — dissal il puar — e je a stà une 
vecjute strambe. Nissun al pensara ch'o sin li”. 
Cussi, par no fasi cjatá dal lòf, a tucarin a ché 
puarte. E vigni a vierzi une vecje siore une vore 
zentil, che ur dè bon acet. Ur proferi la cene 
intune sale di gustá grande e colorade, cuntun 
lizèr odòr di pize. Po ur prepara i jets par dur- 

mi. Dal barcon de cjamare si podeve viodi il lòf 
zirá par dibant pes stradis dal país. | doi amis 
a jerin contents di jessi al sigúr. 

Si jerin apene poiats tal jet, cuant ch'al puar | 
scjampa di fa 'sisin. Al jevá su e, crodint di jen- 
tra intal bagn, al vierzè une puarte: la stanzie 
e jere plene di scheletris! Alore al capi che chè 
femine e jere in efiets une agane, une creature 
triste che mangje i oms. 

Al torná di corse in cjamare par sveá il pastór, 
ma chel al jere za stat cjapat presonir. Alore i 
vigni une idee. Al jessi fúr in strade e si meté 
a berghelá: “Lóf, lóf! O sin chi. Séstu vuarp?”. 
Po al torná dentri. 

La bestie furiose e riva di buride, e butá ju la 
puarte e e tacá a cori par dute la cjase, fasint 
scjampa l'agane. Profitant dal davoi, il puar al 
diliberá l'ami e a scjamparin. 

Rivocs 


E rideve la lune 
sui orts di culine 
e su práts di urtiis 
e la glesie 

Si vistive di arint 
e i ciprès 

i fasevin corone intor. 
Ombris lungjis, 
rivocs 

aciri oltri i cjasai 
e i scürs sieráts 
Storiis di vitis 

e cruziis. 

O jeri frute 

tra fueis di panolis 
e gjirasói 

e zúcs di claps 

su trois di polvar, 
sul or di un cjamp 
di un fr 

aromai lontan. 


Egle Taverna 

1905-2015 


110 agns de muart 
di Savorgnan di Brazza 


Ai 14 di Setembar dal 1905 a Dakar, in Se- 
negal, al mûr Pietro Savorgnan di Brazzà, 
un dai grancj esploratòrs dal Votcent, im- 
puartant tant che Livingstone o Stanley. 
Al jere une persone cosmopolite: nassút 
a Rome tal 1852, di divignince furlane 
(il pari Ascanio al jere di Udin), natura- 
lizat francés. 

In efiets la gran part de sò vite le passa al 
servizi de France, che tal secul XIX e jere 
una des plui grandis potencis mondials, 
impegnade in une sorte di gare cun l’In- 
ghiltere pal control da l'Afriche. 

Al veve un fuart spirt di aventure e par 
chel al proferi al guvier francés di fa un 
viac di esplorazion sul flum Ogooué, in 
Gabon. In ché zone al torná altris voltis e 
al fondá ancje une citát che in so onór si 

clame inmò vué Brazzaville. In gracie de 
só ativitat gjeografiche e diplomatiche, la 
France e riva adore di slargjá il so impe- 
ri, cu lis dòs gnovis coloniis dal Gabon e 
dal Congo. 

Ma il motif ch'al fas di Pietro Savorgnan di 
Brazza un personac di ricuardá, al è ch'al 
èstat un om di grancj ideái umanitaris, 
che si à batòt par il rispiet des popolazions 
africanis intune epoche che i neris a je- 
rin consideráts omins di serie B, e cualchi 
volte ancje tant che bestiis o robis (cun- 
dut che za tancj angs prime la rivoluzion 
francese e veve discancelat la sclavitüt). 
Lui si impegnà personalmentri a contro- 
là lis condizions di vite dai africans tes 
coloniis. E propit intun di chescj viacs si 
inmalà e al muri, te "só" Afriche. Daür 
l'opinion di cualchi storic, peró, la cause 
de muart no sarés stade une malatie, ma 
un invelenament di bande dai sorestants 
ch'a no volevin che lui al metès il bec in- 
tai lór afárs. 

Mè none e il “Pass” 


Tal timp de grande vuere mé none e steve inte 
cjase di La Vila dulá che o soi nassude ancje jo. 
In chel timp e jere tiere austriache. 

Butacas che al rive l'esercit talian e inte braide 
daúr de cjase di mé none al ven fat un acampa- 
ment militár. Par passá si scugnive vé il permès. 
Ven a stái che mé none e veve di la fúr e pa- 
ssá par li. | rive dongje il planton di vuardie che 
i domande il “Pass”. Mé none jal presente. Il 
soldat nol sa lei: “Leggete nonna”, dissal. Mé 
none, ancje jê imbroiade tal lei, e cjape il sfuei 
eescomence: 

“Jo soi Zuan dal ort 

che vegni di Triest 

cun dòs bisacis su la schena 

ni ben plenis, ni ben vueidis 

o sai plui jo a lei 

financa tu cjala 

voltiti di schena 

e lassimi passa.” 

E il soldat: “Brava nonna, passate pure!”. 


Angela Del Bianco (Sarvignan) 

La Madone tai sterps 


Mi contavin i miei vecjos che un contadin al leve 
cui bòs tal cjamp e, imbocjade la solite stradele, 
aret di une sterpaie al viót dute une sfloridure 
di rosutis coloradis. 

| bòs di colp si fermarin li denant e si inzeno- 
glarin come in adorazion; e chest al sucedè tré 
voltis. 

Alore il contadin incuriosit al le a viodi ce che 
al jere li e al cjatá une statuute de Madone. Le 
cjapá sù e le puartá a cjase. 

Tal doman di matine al lé a viodi e la Madonute 
no jere plui: le cjata la che le veve cjapade su. 
Alore al contá dut al predi dal país e chel al in- 
maneá une procession cun dute la int dal lúc, 
e insieme a lerin ta chel cjamp a preá e venerá 
ché Madonute miracolose. 

In seguit ta chel puest e fo costruide une gle- 
sie che e deventá un santuari lá che ogni an in 
ché date a fasin fieste a la Madone. 


Loredana D'Ambrosio (Cjasteons di Strade) 

Otubar 


S.te Taresine dal Bambin Jesü 

S.ts Agnui Custodis 

S. Gjerart Abát 

S. Francesc di Assisi Frari Patron d'ltalie C 
S. Luis Scrosop Predi 

S. Brun Abát 

La Madone dal Rosari 

. Demetri Martar 

. Dionis Martar 

. Denèl Profete 

. Zuan XXIII Pape 

. Serafin Frari 

. Edoart Re de Inghiltere e 
S. Calist Pape 

S.te Taresie di Avile Muinie 

S.te Edvigje di Slesie Muinie 

S. Ignazi di Antiochie Martar 

S. Luche Vanzelist 

S.ts Martars Canadés 

S.te Rene Martare » 
S.te Ursule Martare 

S. Zuan Pauli Il Pape 

. Zuan di Capestran Predi 

. Antoni Marie Claret Vescul 
. Grispin Martar 

. Evarist Pape Martar 

S. Fluring Martar O 
S.ts Jude e Simon Apuestui 

S.te Ermelinde Vergjine 

B.de Benvignude Boiane Vergjine 

S.te Lucile Vergjine 

Il strolic dal Barbe Zuan 


Cu l'elasticitát dai oraris di lavór, si a simpri 
mancul timp di sta cui fruts. La matine a 7 sai 
mande a prescuele; po dopo a scuele cun orari 
continuát fin lis 4 di dopodimisdi; dopo a pos- 
tscuele fin 5; dopo inmó a balon, in palestre, 
in pissine, a catechisim, a inglés o ce altri mal; 
la sere a lis 8 i nonos o la babysitter ju menin 
a Cjase, ur dan di cene e ju metin a durmí. Al 
sucedará il cás di une mari che, dopo il part, 
e tornará a viodi il fi dome in ocasion dal ma- 
trimoni, e no rivará a capi cuál ch’al ë dai doi 
nuvics. 


Par colpe ch'a van in pension simpri plui tart e 
ch'a cjapin su simpri mancul zovins, l'etát me- 
die di puliziots e carabinirs e je deventade sim- 
pri plui alte. Di chi a cualchi an, cuant che une 
vuardie e vará di cori daúr a un lari par ares- 
tálu, al puest di di “fermiti, sinó o spari”, e vara 
di di: “fermiti, sinó mi ven un colp”. E il lari si 
fermara, par no vé un muart su la cussience (is- 
pirát cun libertát al film “Guardie e ladri” con 
Totó e Aldo Fabrizi). 

ll manifest dal mès 


Alèchest il timp che la nature e passe dal vert 
al zal, al ros e al maron: un spetacul di colòrs, 
che al stice la fantasie e la creativitát. 


Timp: cun Otubar o sin propit dentri de Sierade. 
A rivin corints di alar frede, la temperatue si sba- 
sse e al tache a plovi in abondance, specie viers 
la fin dal mès. Cualchi volte si verifichin ancje 
tempiestadis e trombis di aiar. Timp di tirá fúr 
il capot e di impia la stue. 


| sants dal mès: miercui ai 21 e je la ricorince 
di un beat dai timps modernis: al à don Pino 
Puglisi, il predi copát tal 1993. Sicilian di Pa- 
lermo, di famee semplice (pari cjaliár e ma- 
ri sartore), al jere deventát predi tal 1960, a 
23 agns. Impegnat cuintri la mafie, al a lavo- 
rat tant cui fruts, par tiráju vie de strade e fa 
di müt che no finissin par deventá delincuents. 
Par chest motif i mafiós de sò citát lu viodevin 
come il fum tal voi e lu coparin une sere devant 
de puarte di cjase. 

In taule: cul frèt ch'al torne sot, alèil moment 
just par un biel frico. La nature e continue a da 
tant, tal bosc e tal ort: cjastinis, nolis, cocu- 
lis, cocis a son un grande risorse pe cusine. La 
coce, par di, e va ben di cuei tal for come ch'e 
je, opúr di fa mignestrons messedáts cu lis pa- 
tatis, o ancjemò di impastá cu la farine di for- 
ment e l'uvete par fá il pan. 


In famee: par cui ch’al a cjamps, al é rivat il 
moment di cjapá su la blave, se za no lu a fat. 
Chei ch'a an fruts picui, a an di impensasi che 
l’ultin dal més al è Halloween, fieste in mas- 
care che e à cjapát tant pit tai ultins agns e che 
aromai ducj i fruts a festezin (impensási di ti- 
gni in cjase cualchi pacut di caramelis o cjoco- 
latins di dáur, cuant ch'a sunin il campanel di 
cjase a 10 di sere). 

Viandant, se tu capitis a Spa... 


Ma jo no jeri ancjemò muart, o jeri di chei átris, 
i ferits, e cussi mi alcarin su pa lis scjalis. Sul 
imprin o rivarin intun curidòr lunc e póc sluso- 
rat, che í siei mars a jerin sblancjats cuntune 
piture a vueli verde; tai múrs a jerin incjastrats 
picjetabars pleáts, neris e fúr di mode, e ali a 
jerin dòs puartis cun dòs plachis: VI Ae VI B, e 
picjade tal miec le “Medee” di Feuerbach, che e 
cjalave lontan, apene lusinte sot dal veri intune 
suaze nere; daspó a vignivin li' puartis cun V A 
e V B, e in jenfri e jere picjade une imagjin dal 
“Gjavadór di spine”, une fotografie maraveose, 
di un rossit lustri intune suaze maron. 

E jere ancje le grande colone tal miec, denant da 
li’ scjalis, e daür, lungje e strete, fate tun mat 
preseabil, e jere une riproduzion di zes dal fre- 
gji dal Partenon, di un sflandór zalit, autentic, 
antic; e dut al lave indenant come ch'al veve di 
la: l'oplite gréc, vivarós e grintòs, plumát, ch'al 
someave un gjal; e te lûs da lis scjalis, sui mûrs, 
che chi a jerin sbancjats cuntune piture a vue- 
li zale, a jerin picjats ducj in rie lòr, dal Grant 
Eletòr fintremai Hitler (...) 

A ogni mat: dut al podeve ancje jessi une ilu- 
Sion; o vevi le fiere alte, o vevi dolórs pardut; 
tal cjaf, tai bracs e ta lis gjambis, e il gno cúr 
al bateve come un mat! 

Ma cuant che nó o passarin plui indenant da lis 
musis di raze ariane, al riva dut il rest: i trè bus- 
cj di Cesar, Ciceron e Marc Aureli, ben un don- 
gje l'altri, riprodusúts in maniere mirabil, duc} 
zal e come vérs, antics e dignitòs a stavin di- 
lunc de parèt, e e riva anche le statue di Ermes, 
cuant che o svoltarin il cjanton (...) 

A drete o viodevi pal barcon lamps di fúc, dut il 
cil al jere ros e nüi di fum neris e pencs a svo- 
lavin adalt maestòs... E di gnúf o scugnii cjalá 
a campe, e di gnúf o viodei dós plachis parsore 
da lis puartis Ol A e Ol B (Oberprima A e Ober- 
prima B, l'ultime classe dal liceu), e tal miec 
da lis puartis maronitis o viodei dome lis mos- 
tacjis e le ponte dal nas di Nietzsche intune 
suaze dorade, parcè che a vevin tacát parsore 
di ché altre metát dal ritrat un sfueut, dulá che 
si leieve: “Picule chirurgjie”... 


Lara Paron (Codroip, vincidore dal concors Len- 
ghis 2014, test origjinál di Heinrich Böll) 

l'aghe che no finis mai 


Al jere une volte un frut di non Florean, ch'al 
viveve dongje di un bosc. Une matine che il pa- 
ri al jere lontan par lavòr, sò mari e vierzè il ru- 
binet par lavasi, ma no riva aghe. 

Alore e dismovè Florean e i disè: “Florean, no 
je plui aghe: no podin lavási ni fá di mangja ni 
netá. Tu as di traviersá il bosc e di lá fin dal 
paron da l'aghe”. Florean alore si metè in viac. 
Cjamine cjamine, a colp di daúr un len al sal- 

ta fúr berghelant un omenat brut, cu lis orelis 
sporcjis e la barbate ruspie. Al jere il Boboròs, 
che i plas scaturi i fruts. Florean al cjapa pòre 
e al scjampa vie, intant che dadr di lui il Bo- 
boròs al rideve fuart: “Ah ah ah!”. 

A fuarce di cori, Florean al fini par pierdisi. 
Fortune che al intiva une vecjute cu la schene 
pleade, che e puartave un zei plen di coculis. 
“Puedio judáus, nonute?” i domanda. 
"Graciis" i rispuindé la vecjute, contente di vé 
in bande une persone zentil. Une volte rivats ta 
la sò cjasute, la vecjute i domanda: “Cemût mai 
che un frut come te al zire di bessòl pal bosc?”. 
Florean i contá dut. Alora jé i rispuindè: “Tu tu 
sés stát bon cun me e joovuei judáti. Se tu vis 
che l'aghe e torni, tu as di la li da l'agane Ste- 
lute e fáti dá une bocute da l'aghe che no finis 
mai. In cambi tu i darás un sacut da lis mès co- 
culis, che jé e je golose”. 

Cul sacut in man, Florean al torná a inviasi dut 
content. “E se tu as ancjemò dibisugne di alc, 
clame il gno ami Fogarut!” i vosá di lontan la 
vecjute. 

Cjamine cjamine, aromai al jere strac; alore si 
distirá tal mieg di un splac e si metè a polsa. 

Intant che al durmive, iriva dongje un sbilf, un 
omenut vistit di ros, alt tant che un dèt e une 
vore dispetòs. Svelt come il lamp, al cjapa su 
il sacut e al scjampa glatint dut content: “Bi- 
ribip biribip”. 

Cuant che Florean si sveá, si metè a vai dispe- 
rat: cemút podevial riva devant da l'agane cence 
nuie? Alore al clama “Fogarut!”. Subit al riva 
un drác, ch'al cjaminave scjassant di ca e di la 
il so grant culon. “Ce sucedial?” al domanda e 
il frut i conta dut. 

“Nol pues jessi stát altri che Coculut, il sbilf 
dispetós” al rumia il drác. “No stá stá in pinsir, 
cumò lu rangji jo”. E al parti viers un grues ar- 
bul, dulá ch'al stave Coculut. “Coculuuut, Co- 
culuuut!” lu clama cu la só vosone. E cuant che 
il sbilf al saltá fúr, Fogarut al butá une flamade 
di chés. “Biribip ahia!” al ziga il sbilf e al coré 
vie cul cjapiel che al brusave. 

Fogarut al cjapa su lis coculis, al cjama Florean 
su la schene e si algá svuelant traviers arbui, riui 
e slarcs, fintremai ch'al riva devant di une poce, 
dulá che al lassá ju Florean e al le vie. Li e jere 
une zovine cui cjavei luncs e bionts, che e veve 
i pits in muel. E jere l'agane Stelute. 

“E tu, cui séstu?” e domanda l'agane. Florean 
i contá dut e i proferi lis coculis. Alore l'agane 
i de in man une bocute dute slusinte. “Ches- 
te chi e je l'aghe che no finis mai. Cumò torne 
Cjase di tò mari; ma mi racomandi: vuarditi dai 
pericui dal bosc”. 

Florean al ringraziá e al torná a parti viers cjase. 
A mieze strade, al lampá framiec i lens un'ombre: 
al jere il Boboròs che al voleve scaturilu ancjemò. 
Ma cheste volte Florean, invezit di scjampa, al 
berlá ancje lui fin a sgosási: il mostro al restá 
malpaiát e al scomencá a vai. Tal ultin il frut 
al rivá cjase e i de a sò mari l'aghe che no finis 
mai. E di ché volte no an plui vòt fastidis cui 
rubinets. 

Une storie di no crodi 


Come che o fasevi tantis voltis, apene lat in 
pension e soredut te biele stagjon, dopo gustát 
o stavi lant a fá un zir cu la biciclete pe cam- 
pagne. E ancje inta ché di, une biele zornade 
cjalde di Avost, o jeri cu la mé vecje ma fidade 
Radius (e jere stade la biciclete di puar gno pa- 
ri e e veve póc mancul di cincuante agns ma 
e jere ancjemò une biciclete pratiche e robus- 
te che a fuarce di la ator pai cjamps e jere de- 
ventade cuasi colòr tiere...) eolavi par une 
stradele viers dai pradussei, zirant a campe a 
retis di une beorcje. 

Di bot e sclop, di un fossál al salte fúr un sar- 
pint lunc e grues tant che un mani di ristiel e 
di colór neri. Al prin colp mi è vignüt di frená, 
cjatantmi devant cheste bestie che no veve vút 
nancje la decence di presentási cuntun pocje di 
creance, ma dopo, viodint che e stave lant de- 
vant di me pe stradele, i soi lat daúr pedalant 
planchin planchin. O scugni di che o jeri propit 
incuriosit. Dopo un pòc chest sarpint alaalcat 
il cjâf e si à fat su a cercli tant che une ruede. 
Cussi o ai capit che si tratave di un garbon, un 

madrac neri che nol è pericolôs e cuant che si 
fas a cercli al va indenant come une ruede. 
Dopo un pòc che al zirave devant di me alara- 
lentát e si é metút cuasi fintremai a pari de ruede 
denant de biciclete e jo, che o jeri bielzá plui 
divertit che spaurit, mi soi tirát un pòc plui a 
drete par lassái puest. Biel che o stavi rivant su 
la strade asfaltade par torná a cjase e mi soi fer- 
mat par dai la precedence a une machine che e 
stave passant, il garbon si é tornát a distirá par 
tiere e al ë sparit te jerbe. Cualchi zornade do- 
po, tornant di chés bandis, il garbon al è tornat 
a fami compagnie come ché altre volte, compa- 
gnantmi e lassantmi tal stes puest. 

E cussi ogni volte che o lavi di chés bandis mi 
cjatavi in compagnie di chel madrac che, a vio- 
dilu, mi meteve ancje ligrie e, a voli, al somea- 
ve che ancje lui al fos content di viodimi a pe- 
dala di chès bandis. Dome une volte, che o jeri 
lat a fa il zir cun ché altre biciclete parcé che 
ovevi la Radius a comeda, il garbon no si é fat 
viodi e chest fat mi a dat di pensa. Che al sedi 
stat un cas o jerie une reson? Alore viodint che 
cu la solite biciclete il madrac mi compagnave 
simpri o soi tornát cun ché e il garbon al è sal- 

tat fúr par un lamp, cuasi dome par saludami e 
dopo al è sparit. 

Stant che, cuant che mi compagnave, si meteve 
simpri a pari de ruede devant mi á travanát il 
cjaf un pinsir cuasi di mats. Cussi, viodint che 
cuant che o tornavi cu la solite biciclete il gar- 
bon mi compagnave simpri, o ai fat un esperi- 
ment par viodi se ancje i pinsirs plui fantasiòs 
a puedin vé a ce fà cu la realtát. Une di, prime 
di gustá, o ai gambiat il cuvierton neri de ruede 
devant de biciclete e o al metüt su un plui clár 
e consumát che mi soi fat dà di Gjino il meca- 
nic di bicicletis dal país e, dopo mangját, o soi 
lat a fà il solit zir. 

Cuant che o soi rivát a retis de beorcje, il gar- 
bon al é vignüt si für, ma ancje tornát dentri 
póc dopo! Alore e jere propite vere: il garbon al 
jere inamoràt dal cuvierton de ruede devant de 
mé biciclete! E come che al zirave content, in 
bande di me la di dopo, cuant che, une volte 
tornát a meti sü il cuvierton neri e cuasi gnûf, 
o soi tornát a pedalá di chés bandis! 

Chest incredibil matrimoni de fantasie cu la real- 
tat, une volte tornát a cjase mi à fat pensá. Dal 
sigür il garbon al vara vút lis sòs resons a pierdi 

il cjaf par cheste ruede che e zirave cussi per- 
fetementri tonde come nissune altre garbone e 
sarès stade buine di fá, ma no mi someave un 
bon segnal che ancje i nemái a comencassin a 
meti in bande lis robis naturáls par la daúr di 
une tecnologjie sofisticade, artificiál e false. 
Mi disevi che, se ancje lis bestiis e comencin a 
fa come che a fasin i piès oms, o sin dal gjat. 
Oms che a van a compra pipinis di gome di 
sglonfá cu la pompe de biciclete o che a bra- 
min di vé fantatis che si sglonfin i lavris e i pol- 
mons di silicon. O une zovine che si compagne 
cuntun vecjo di cuasi otante agns che al a miec 
chilo di cere te muse, cjavei di plastiche che a 
somein une bisteche parsore di un melon e il 
curviel lat in cinise, brusát de vanitát e de am- 
bizion. Robis magari cussi no, veris. 

Ma ce che mi da sperance al é il fat che la 
storie dal garbon che us ai contade e je, come 
che apont al dis il titul, une storie di no crodi. 


Danilo Strizzolo (Gris) 

Il strolic dal Barbe Zuan 


La chirurgje plastiche e à otignút risultats 
straordenaris: si splanin grispis, si scurtin nás, 
si gjavin panzis, si zontin tetis, si cambie muse, 
Si ricostruis fin la vergjinitát. La prossime fron- 
tiere e sara ché di intervigni tal cerviel: si po- 
daran tira vie une volte par simpri lis pleis ce- 
rebráls ch'a fasin brut e si podara tirá vie ancje 
la materie grise, ch'e fas vecjo. Ducj a poda- 
ran vé finalmentri un biel cerviel slis e biont, 
cence pinsirs. 


Dòs feminis, sintudis in boteghe: “In citát e je 
int che dopo un an no sa cui ch'al è a sta te 
puarte in bande”. “Nuie di gráf: gno fi dopo 
plui di vincj agns nol sa cui ch'al è so pari...”. 


Cul progrés de tecnologjie, in avigní si poda- 
ran fa robis straordenariis, tant che viazá tal 
spazi plui lontan, lá indevant o torná indaúr 
tal timp, o ancje risolvi une volte par dutis la 
fam tal mont. E magari une robe inmò plui 
straordinarie, tant che rivá adore di fá un gu- 
vier di sest pa l'Italie. 

ll manifest dal mès 


Di Novembar aromai la ponte des monts e puarte 
il cjapiel blanc de néf e cul fat che lis zornadis 
Si scurtin simpri plui e lis plantis a pierdin la 
fuee, si à la sensazion che aromai l'an al ë daür 
a muri. Un més malinconic. 


Timp: di Novembar al plúf tant e spes; par so- 
lit al torne für un bric di soreli juste tor de se- 
conde setemane (Istát di sant Martin), ma nol 
è di fai masse cont: s'al ven, al ë dut regalát. 


II sant dal mès: miercui ai 25 si ricuarde sante 
Catarine, tant benvolude di ducj i students di 
Udin par vie dai baracons e dal luna park. E je 
une figure che e á simpri vút tante considera- 
zion e tante devozion par dut; ma di jé no si sa 
scuasi nuie. Daúr de tradizion, e jere une zovine 
cristiane vivude a Alessandrie, in Egjit, tal timp 
des persecuzions dai Romans, che — par no vé vo- 
lòt refudá la só fede — e fo prime torturade cun- 
tune ruede dentade e dopo ancje taiade il cjaf. 
Di muarte, i agnui le puartarin sul Sinai, dula 
ch'alèinmò un monasteri cu lis sòs relicuiis. 

In taule: la blave e je za stade cjapade su e | 
purcits si scomence a purcitáju: sicheduncje al 
é timp di polente e luianie, di musets e vie dis- 
corint. Ma no dome i purcits a fasin une brute 
fin: chest al é ancje il timp des bestiis di curtil, 
tant che ocjis e cjapons. In cantine al è pront 
il vin gnûf. 


In famee: pal di dai Sants e par chel dai Muarts, 
Si zire par cimitieris, a saludá i parincj e i amis 
che no son plui: e je restade cheste forsit 
l'uniche fieste ch'e a tignút lis sòs carateris- 
tichis veris e no je ancjemò stade manipolade 
par vendi zúcs o cjocolatis ai fruts. Altre tradizion 
restade: dopo la metát dal més, tai país si tache 
a purcitá (par sant Andree il purcit su la bree). 

Ricuarts di scuele 


A scuele, in prime elementár, o levi a Vernas in- 
siemi cun Luciano Chéc, naturalmentri a pit. Par 
strade, par no stá dibant cu lis mans, o sgurla- 
vin la cartele tant che une cidule. La mé car- 
tele e jere di fibre e e jere za stade doprade di 
gno fradi il prin, po di chel di mieg e infin e jere 
tocjade a mi. 

Luciano invezit al veve une cartele di carton 
viere e consumade e par tigníle dongje le vevin 
cuside tor ator cul spali. 

Dentri de cartele a jerin pocjis robis: un silabari, 
un cuader a riis e un a cuadrets, une pene, pe- 
nins e colórs. Jo o vevi dome sis colórs de Pres- 
bitero, ma Luciano dentri, intun tacuinut vie- 
ri al veve une sdrume di mucui di ducj i colòrs. 
Cussi cuant ch'o rivarin sul volt de Duste, de 
cartele che Luciano al sgurlave e parti une ra- 
fiche di colòrs tant che une mitraiade, ch'e co- 
la intun cjamp di jarbe mediche. 

Alèdut inutil ch'o us disi che, par ciri i colòrs, 
o rivarin tart a scuele! 


Dino Mulloni (Cividát) 

La strie e il pipinat 


Al jere une volte une zovine mari che e veve un 
biel frutin, ma propite biel. Une vecje strie, ra- 
biose parcè che in zoventút no veve podút vé 
fruts, ogni volte che le viodeve cun fa di triste 
i diseve: “Tu as un biel frutin, ma jo in curt tal 
puartarai vie e lu mangjarai". 

Dai vué, dai doman, la puare mari si spaventà 
in maniere tal che si sierà ben ben dentri cjase 
insieme al so frutin e, par jessi plui sigure, e 
à inclaudát par dentri puarte e barcons. Ma pe 
gran póre si dismenteà dal camin di dulà che la 
vecje strie e varès podüt jentrá; però, furbe, la 
zovine mari sul jetut al puest dal frutin e veve 
cusit un biel pipinat di stofe che i sameave tant, 
ma che dentri al jere plen di gusielis e clauduts. 
Vie pe gnot la vecje strie e vigni ju dal camin, e 
jentrá te cjamare dal frutin e tal scür e cjapa il 
pipinat, pesant come che al jere, crodint di vé 
cjapat il frutin e lu mangjà dut intun colp. Cussi 
i clauduts e lis gusielis che a jerin dentri, le àn 
fate muri tra tancj dolórs come che si meritave. 


Agostino Vecchiutti (Mortean) 

Il fradi sparît 


Tant timp indadr, intun país a vivevin tré fra- 
dis di non Aragon, Gjeme e Silvio, ch'a vevin un 
cjanut biel stramp, un chihuahua cun trê cjafs, 
di non Fufi, un vore rabiós cui forescj. 

Une di, intant che Silvio al jere di bessòl in 
cjase, e je vignude une strie basse e tracagnote, 
cul nas stuart e i cjavéi gris, che lu à puartát vie 
lui e il cjan par fa speriments. Cuant che Ara- 

gon e Gjeme si son inacuarts, a son partits di 
corse a ciri il fradi sparit e il cjan. 
Dopo tant cjamina, plens di fan, a son jentrats 
intune picule ostarie, par meti alc sot dai dincj. 
Li dentri, poiát sul bancon, al jere un cjoche- 
ton di non Merlot. Béf un tai, béf doi, Merlot 
al a contát che Silvio al jere stat puartát vie di 
une vecje strie, che timp indaúr e jere stade la 
só femine, e che ché di sigúr lu veve puartát 
tal cjiscjel ch'al jere di lá dal bosc, parsore de 
mont. Cussi i doi a son partits di corse, pa la 
dulá che ur veve dit Merlot. 
La di dopo, rivats dongje da la mont, a an sin- 
tòt une vòs vigni di dentri, ch'e diseve: “Stait 
lontans o us coparai”. Gjeme e Aragon a son 
jentráts intune galerie e a an cjaminát, fin ch'a 
son riváts denant di une scarpade. Gjeme, 
strache ch'e jere, si à poiade tor di un cla- 
pon e lu á fat cola ju cun grant fracas. 
Fortune che la frute si é spostade 
in timp e no i à capitát nuie. 
Ma di bot al é saltát far 
un om vert, spelát e cu 
lis orelis a spic dut spa- 
ventát. Aragon i à fat 

capi che no volevin fai nie di mal; alora chel al 
a contát: “Jo mi clami Vigji, o ven des stelis e 
o soi colát su chest mont cu la mé náf spaziál; 
ma cumò no rivi plui a fále parti, parcé che une 
vecje strie ch'e sta chi dongje, mi a puartát vie 
un bulon e cumò no soi bon plui di justále. Pe- 
rò par cuintri mi à lassât une strane creature 
cun trê cjafs”. Gjeme e Aragon alore a an cja- 
lat miór e a an ricognossút daúr dai veris de 
naf spazial il lòr cjan Fufi. Contentons, i an do- 
mandat a Vigji s'al voleve vigni cun lòr a ciri la 
strie. Lui ur á rispuindút di si. E cun chel Ara- 
gon, Gjeme, il chihuahua e l'extraterestri a son 
partits ducj insiemi. 

Devant dal cjiscjel a jerin trè gjatons neris, ch'a 
fasevin la vuardie; ma Fufi si è butát cuintri di 
lòr e ju á muardúts ducj intun colp. Une volte 
jentráts dentri, a son riváts intune grande stanzie 
vueide e cence puartis. Vigji alore al á disinte- 
grat il múr cul so laser, vierzint un passac. Dila 
e jere un'altre stanzie, dula ch'e stave la strie. 
Daür di jè, dentri di une scjaipule, al jere sierát 
Silvio, ch'al vaive. 

La strie e veve in man un enormi passin magjic, 
cun miars di bûs, e e a fevelát cussì: “Chest al è 

un passin magjic, ch'al pués esaudi dut ce che 
si vòl. Ogni bòs al á platát un induvinel difa- 
rent. Sielzeitint un. Cui ch'al lei cheste storie, 
s'al rivará adore di cjatá la rispueste juste, al li- 
berará Silvio. Ma cjalait ben, che s'al sbalie, o 
restarés ancje vualtris prisionirs ca par simpri”. 
Alore Aragon al á sielt un bòs e l'induvinel al 
diseve cussi: 


Al è un condomini, 
ma nol è in citàt. 
Al è rumorós, 
ma nol è un stereo. 
Al à une buine cere, 
ma no è une cjandele. 


Vualtris ch'i leiés, viodét s'o rivais adore di li- 
berà Silvio, sinò o pierdarés ancje i siei fradis! 

1975-2015 


40 agns de muart 
di Pier Paolo Pasolini 


Inte gnot fra il prin e il 2 di Novembar 
dal 1975 a Rome al ven copat Pier Pao- 
lo Pasolini. 

Scritór, poete e regjist, al è stât un grant 
personac de culture taliane, ma ancje e 
soredut di ché furlane. Un om tant dis- 
cutüt, sedi pes sòs ideis, sedi pes sòs in- 
clinazions sessuals, intune ete dula che 
l'omosessualitát e jere tabu. 

Al jere nassút tal 1922 a Bologne. Di frut 
alazirat dapardut cu la famee, parvie che 
so pari al jere un uficiál dal esercit. Ma 
tai agns Cuarante al a vivút a Cjasarse (il 
país di divignince de mari Susanna Colu- 
ssi), dulá che al á fat il mestri di scuele 
e dulá che al á metút in píts une clape di 
scritórs e poetis in lenghe furlane (Aca- 
demiuta di lenga furlana). E simpri a Cja- 

sarse al à metüt ju il so discors su la ma- 
rilenghe: il vèr fulan nol è chel dai scritòrs 
udinès, ma chel de int, di cualsisedi puest 
dal Friúl; par la cuál, ogni varietát ea di 
vé ricognossude la só dignitát. Un discors 
rivoluzionari par chei timps. 

Ma la grande impuartance storiche di Pier 
Paolo Pasolini e je stade ancje chè di vé 
capit par timp cemüt ch'al jere daür a 
cambiá il Friúl. 

Cu la sò capacitát di cjalá lontan, ala 
capit che la societát tradizionál, cui siei 
valórs e cun la só culture e jere par fini, 
puartade vie da l'industrie, de vite di ci- 
tat, des vetrinis. E pensa che in chei agns 
cuasi dutis lis fameis a vivevin e a lavora- 
vin in campagne e di fabrichis a 'nd jerin 
pocjis pocjis. 

Une prevision che e je inmò plui valide in 
di di vué, dulá che fra television, centris 
comerciai e social network aromai la fra- 
ture tra il vecjo Friúl e chel gnúf e je dal 
dut consumade. 

Titute 


Une di, dopo tant timp, si son cjatadis al mar- 
cjat la Bete e la Gjine, 

deventadis comaris par vie che Bete e veve ti- 
gnüt a batisin Carluti, il fi de Gjine. 

Dopo lis maraveis par chel incuintri, la Bete i 
a domandát: “Contimi po, gno fioc Carlin, ce- 
mat vadial a scuele?” e la Gjine, un fregul dis- 
cuingade: “Eh, no vonde ben, al stente a capi 
lis lezions che e fas la mestre!” alore la Gjine 
come une safarone i a dite: “Comari cuant che 
ju arléfs no capissin, la colpe e je de mestre 
che no sa doprá la juste maniere. Jo o sai ce- 
mat che o ai di fà par jessi persuasive cul gno 
Titute, lui al ficje inte coce e nol si smentee plui 
lis lezions che jo i fas. Spiete che tal conti par 
che tu crodis... 

Une di, inte sò scuele e je rivade une corie- 
rute sanitarie cun tant di miedi, par visitá ducj 
i scuelars e sigurasi che no vedin alc di mal, 
scuindüt. Co i è tocjat al gno Titute, il miedi i à 
misurade la pression, i a tucade la schene e pal- 
pat il buldric, po i a comandát di mostra la len- 
ghe, e alore Titute i a rispuindút un NO! a sec. 

I| miedi: — Parcè NO? E il gno Titute sclet: — Par- 
cè di NO! Di gnüf il miedi: — Ma parcè di NO? E 
il gno Titute, chel benedet frut, cun francjece: 
— Parcè che l'an passat o vevi mostrade la len- 
ghe a mé agne, e mé mari mi a petát un pata- 
fon che par tré dis o ai puartát il stamp dai cinc 
dèts inte morsele e mi a intimat di no mostra 
mai plui la lenghe a dinissun!... 

Sint mo, comari: ce isal di plui biel di savè che 
il to frut, dopo un an, si vise ancjemò de lezione 
cjapade?... Lis maris a cognossin cemút che si 
an di da lezions ai fruts, altri che lis mestris!”. 


Aldo Tomè (Mania) 

SIMPRI PLUI ZOVINS ^ 
A SON COSTRETS A CIRI 
FORTUNE TAL FOREST... 


E SE TU FASS LA BRAVE, 
UNE b! TU PODAGAS | 


EMIGRA ancy TU. 


— — 


MIS 

Dicembar 


S. Eligji Vescul 

S. Cromazi di Aquilee Vescul 
S. Francesc Saveri Predi 
S.te Barbare Martare 

S. Dalmazi di Pavie Vescul 

II di Avent 

S. Ambròs Vescul 

La Madone Inmacolade 

S. Sir Vescul 

La Madone di Laurèt 

S. Damas Pape 

La Madone di Guadalupe 

Ill di Avent 

S. Zuan da la Crós Predi 

S. Venanzi Fortunát di Cenede Vescul 
S.te Delaide Imperadore 

S. Lazar Vescul 

S. Grazian Vescul 

S. Dario Martar 

IV di Avent 

S. Pieri Canisio Predi 

S. Flavian Martar 

S.tis Vitorie e Anatolie Martaris 
S.te Irme Badesse 

Nadal dal Signór 

S. Stiefin Martar 

S. Zuan Apuestul e Vanzelist 
S.ts Nocents Martars 

S. Tomás Becket Martar 
S.te Anastasie di Aquilee Martare 
S. Silvestri Pape 


S. Nicolau di Bari Vescul 


S.te Luzie Martare 


S. Liberát Martar 


Famee dal Signór 


O 

Il strolic dal Barbe Zuan 


A Nadal a saran duc] plui bogns, plui che altri 
par vie di ducj i panetons, i mandorlats, i da- 
tui, lis caramelis e la cjocolate che si parin den- 
tri in chei dis. Talmentri bogns, che si riscjara 
il diabete. 


Cuant che si svicine la fin dal an, e je buine re- 
gule fá previsions pal an dopo. A fasin previsions 
i astrolics, ch'a proviodin bécs, amôr e fortune. 
A fasin previsions i meteorolics, ch'a proviodin 
ploiis e soreli. A fasin previsions i students di 
scuele, ch'a proviodin interogazions e promo- 
Zions. A fasin previsions i zuiadòrs, ch'a pro- 
viodin di fa une biele vincite e paiá i debits. E 
a fasin previsions ancje i vecjuts sui 90, ch'a 
proviodin di rivá a tirale indevant almancul par 
un altri an, se Diu al vôl. 


Previsions cul binocul. Tal 2116 Napolitano, 
aromai surgjelat, al sara elet President de Re- 
publiche pe cuindicesime volte, parcé che i par- 
tits no rivaran a metisi d’acuardi su un altri can- 
didat un pòc plui zovin. 

Il manifest dal més 


Dopo la malinconie di Novembar, Dicembar al 
è une esplosion di fiestis e di ligrie, tra sant Ni- 
colau, sante Lussie, “Babbo Natale” (che chi 
di nó al jere il Jesu Bambin o l'ucelut dal bosc) 
e l'ultin dal an. 


Timp: l'ultin mès alèfrèt, ma par solit alèancje 
avonde sut, pa la cuál tantis voltis il Nadál alè 
cence néf (che magari e cole plui facil sot Pas- 
che). La tradizion e vòl che ai 13 al sedi il di 
plui curt dal an; ma no je vere: il di plui curt 
alèal 21, cuant ch'al cole il solstizi d'Invier. 


| sants dal més: une figure dramatiche ma póc 
cognossude e je ché che si celebre ai 29: To- 
más Becket. Vivút tal secul XII, al jere cancelir 
dal ream di Inghiltere (praticamente il numar 
doi, dopo il re, ch'al jere so grant ami) e vescul 
di Canterbury. In cualitát di vescul, peró, al me- 
té i intarés de glesie devant da l'amicizie e par 
chest motif al fini in barufe cul re, che lu fasé 
sassiná a curtissadis te sò catedrál. Par sierá, pe- 
rò, alèjust spindi cualchi peraule ancje par un 

altri sant: Silvestri, che ducj a cognossin dome 
parce ch'al é l'ultin dal an. Al jere un pape, vi- 
vòt tal timp dal imperadòr Costantin. In efiets 
nol á fat nuie di straordenari e spes e vulintir 
Costantin i meteve i pits sul cjáf. Ma cun dut 
chest, al jere tant benvolút de int e cussi alè 
deventát sant. 


In taule: no covente dá nissune indicazion, par- 
cè che cun dutis lis fiestis ch'a son, a Dicem- 
bar si pare dentri di dut: dal pastic a la cjar ros- 
tide, par fini cun datui, coculis, narancis e altris 
bombis calorichis. Un bon alkaseltzer al jude... 


In famee: par ducj alètimp di regai. Magari al 
miór ciri di evitá golarinis e cjocolatins e pensá 
pluiprest a alc di plui origjinal. Ultin dal an: im- 
pensasi des mudandis rossis pe femine! 

A report from Tibet 


Chest alèil Tibet storic, une tiere di monta- 
gnis e di fraris pacjifics in abits ros, che a prein 
preieris di aur in antics convents. Intai ultins doi 
més, chest grant Tibet al è vignüt si une tiere 
di fraris, ma ancje di trupis armadis e manifes- 
tants insanganáts. Nol è sot une lec marzial, ma 
i forescj a son stats tignüts lontans. Al è clàr 
che i Tibetans ribei cuintri la Cine si son slar- 
gjats pal Tibet. 

La plui part dai dimostrants e jere pacjifiche. 
Ma ancje dulá che lis protestis a jerin comple- 
tamentri pacjifichis, la repression e je stade cru- 
dél. Intal convent di Labrang a Xiahe, a cirche 
3000 metros, intes montagnis, plui di 220 fra- 
ris budiscj a son státs pestáts e arestáts, come 
che a án dite personis dal puest, la plui part de 
int a je stade liberade, ma cualchidun al ë ancji- 
mó in ospedál par colpe des feridis. Adiriture 
cualchi munic si è platát tes montagnis plen di 
póre. Un més indaúr lis autoritáts de Cine a án 
invidát un grup di gjornaliscj a verificá che La- 
brang e jere calme, e cuindis fraris a son láts 
incuintri al grup. Un di lór al stave vaint e ducj 

aan dit che i lòr dirits umans a jerin stats sis- 
tematicamentri violats. Dopo che | gjornaliscj a 
son láts vie, chei che a án partecipát a la protes- 
te pacjifiche, a son státs impresonáts, pestáts 
e in cuachi cás a án subít la torture dal elettro- 
shock (...) 

In di di vué i pastórs a doprin motorins inve- 
zit dai yak (i tipics nemai tibetans a pèl lunc), 
l'eletricitát e lis antenis pes televisions a son co- 
muns e l'educazion si slargje. | tibetans cumò 
ason miór di cuant che o ai fat lis visitis prece- 
dentis, finalmentri la avilizion e je daúr a lá vie. 
Un pastòr tes culinis mi à servit il carateristic 
tè tibetan cun spongje di yak denant de sò te- 
levision e dal so letòr DVD te sò gnove cjase. 
La sò femine no je mai lade a scuele, ma sò fie 
e va al liceu. 

La Cine e sta deventant une grande potence e e 
cir di salvá la só imagjin. Ma invezit e sta pier- 
dint la muse plui cu la repression dai fraris ti- 
betans che cun ogni robe che il Dalai Lama al 
vedi mai fat. 


Desy Colavitto (Lestize, vincidore dal concors 
Lenghis 2014, test origjinál dal New York Times) 

II contadin Ricardut al vif intun bosc cussi fis, 
che la lús no rive adore di passá e par cheste 
reson no cressin plantis ni rosis ni frutam. Stuf 
di cheste situazion, une di al decit = 
di doprá lis sòs fuarpiis magji- 

chis. Lui di fat al à un par di 
fuarpiis cuntun büs tal miec: — 
se si poie parsore un smeralt, A seye 
lis fuarpiis si trasformin subit in- 
tun'altre cjosse. Ma il smeralt no 
lu a plui, parcé che jal a robát 
timp indaúr un mostro miec om 
e miec taur, rivát dal planete dal 
Formadi, inte Via Lattea. 

Par risolvi la cuestion de lús, al 
decít di lá dal so ami Gjildo, 
un vieli lòf cuntun voli nome, 
ch'al ë patît di viags spaziál. 
Insiemit a van tal museo da l'as- e 
tronomie, indulá ch'e je une as- 

tronáf, e le robin. 

Jentrats te naf spazial, il lòf Gjildo si met tal 
puest di comant, al frache un boton e la naf 
si alce, juste tal moment ch'al rive di corse il 
vuardian dal museo. 

Jessúts de Tiere, a sintin lis sirenis des nafs de 
polizie, clamade dal vuardian. Cuntun colp la po- 
lizie e sbuse cul rai laser il lòr serbatorio, cussi 

ch’a colin ju, tant che un miluc dal len, tal pla- 
nete dai Nanopufs. Viertis lis puartelis, daúr di 
Ricardute dal lòf al dismonte ancje une bestie: 
al è il cjan dal museo, ch'al jere restát indurmi- 
dit dentri da l'astronáf. 

Fortune che i abitants dal planete, ch'a son pi- 
cui picui, a son tant ospitài e ju invidin a une 
fieste. Il cjan, di tant golòs ch'al è, al mangje 
une bisteche magjiche e devant di ducj, subit 
si trasforme intun om, cun grande maravee di 
ducj. E Ricardut lu ricognós a colp: al jere l'ex 
diretòr dal museo, che ducj a crodevin sparit. 
La di dopo, judáts dai Nanopufs, i tré a jus- 
tin l'astronáf, a saludin e a tornin a parti. Des- 
tinazion: il planete Formadi, dulà che al jere 
platát il smeralt. 

Tal timp dal viac, l'ex diretór dal museo al conte 
a Ricardut e a Gjildo cemüt ch'a son fatis lis cja- 
sis su chel planete: il tet al é di strachin, i mürs 
di hemmental, lis puartis di scuete e il cuc dai 
cjans di mozarele. Devant di ogni cjase e je une 
vacje, che ogni matine i citadins formagjins a 
molzin. “Dut chest — al dis — al é nassüt di une 
gjigantesche vacje, ch'e sta tal miec dal sisteme 
solar dal Casár". 

Une volte smontáts sul planete Formadi, i trê 
amis a vegnin però cjapats e butâts intune pre- 
son, tal stes palag indulá ch’al è platat il smeralt. 
Vie pe gnot Ricardut e i siei amis a rivin a 
scjampá par une galerie ch'e mene intune pi- 
cule stanzie, indulá ch'al è un fuarcir di moza- 
rele. A provin di vierzilu di dutis lis manieris, 
ma alèdi bant; fintremai che Gjildo no si met 
a mangjalu. Cussi a cjatin il smeralt e lu incjas- 
trin tes fuarfis, che indaurman si trasformin in- 
tune astronáf e cussi a tornin su la Tiere. 
Rivats tal òr bosc, a incjastrin un'altre volte la 
pierute magjiche tes fuarpiis e chés si trasfor- 
min intune see a motòr, e cun ché a tain un 
pòcs di arbui. Cussì la lis e torne a passa e tal 
bosc al torne il lusór. 

Vite 


La vite e je une sole. 

Jo o dis che se al è pussibil, si a di vivi in pas, 
se no altri tu ti inludis di viodi il mont miór di 
chel che alè. 

Se tu vuelis sintiti ben e siór conte lis robis che 
tu ás: la prime la salút e la tó int che ti vòl ben, 
che cun ducj i bécs di chest marimont no tu lis 
puedis compra. 

Conte ancje lis robis che tu as in cjase ancje se 
a son robis di pòc valòr, ma che par te a valin 
tant parcè che a son i ricuarts di dute la tò vite. 
Ti dis di no jessi egoist, che chest no ti fas sta 
ben parcè che chei che no son mai contents a 
vivin mal. 

A pensá che cuant che o lassin cheste tiere o 
lassin dut ca, no si puarte vie nuie. 

Ti dis di volési ben e di judási un cul altri: cussi 
si vif ben e si sta serens. 


Pia Comar (Sarvignan) 

Filastrocje 1 2 3 


Numar un alèil soreli 

sal e pevar, asèt e vueli. 
Soreli al volte vie pal mont 
ogni di alètaront. 

Ogni di e jeve l'albe 

sedi drete sedi stuarte. 


Ogni an alèZenar 

il frèt al monte sul toglar. 
Sul toglár al é un omp 

al è sentát laju insomp: 

al è ch'al vai e che si dôl 
parce ch'al è restat bessòl. 


Numar doi a son i vòl 
blancs e neris come | pòl. 
Prove cjale ator ator 

nine cor a cjomi un flór. 
Cjòl un flòr cu lis manutis 
ahi ce tantis besteutis. 


Tré son i moschetirs di France 
Belzebú al a mal di panze. 

Tré son lis caravelis 
Belzebü al voleve vélis. 
Voleve vélis par lá sul mar 
semene l'aghe intal agar. 


Ma il re di Spagne lu a freát 
e prin di lui alèrivat. 
Numar tré al è il Signór 
Pari, Fi e Spirt d'amór: 

la Madone a reste in bande 
ognun al cor cu la sò ande. 


Claudio Romanzin 

